
PROCEMIUM 


Muha  qiiidem  de  Sancti  Augustini  eloquentia,  periti 
oratores,  Meldensis  nosler  episcopus,  ut  exemplis  utar,  et 
Cameracensis  archiepiscopus  aliique  doctissimi  existima- 
tores  litteris  mandarunt.  Quot  virtutibus  oratoriis  praedi- 
tus  fuerit  ille  non  intellegendi  solum,  sed  etiam  dicendi 
gravissimus  auctor  et  magister,  neminem,  nostra  aclate, 
fallit,  Ut  Tullius  inter  Romanos,  ut  Demoslhcnes  inter 
Graecos,  ita  Augustinus,  omnium  consensu,  inter  Ghristia- 
nos  oratores  principem  locum  tenet, 

At  Augustinus  suis  orationibus  haud  paucas  narratio- 
nes  miscuit,  ad  quas  si  animum  dirigamus,  aliquid  in 
arle  oratoria  ct  in  litterarum  historia  sane  efficicmus. 
Quod  enim  unus  ex  eruditissimis  viris  (l)  nuper  do 
quodam  magno  ct  procclarissimo  Augustini  opere(2)  pro- 
nuntiavit,  hoc  in  narraliones  quibus  Sermones  ornali 
sunt,  cx  parle  conferam.  Scilicet  narrationcs,  quanquam 
orationibus   ipsis   rariorcs  sunt   et  brcviores,  dignui  ta- 

(1)  Ebert,  Histoire  de  la  LitUratnre  cn  Occident,  cb.  ix. 

(2)  De  Civitate  Dei. 

men  haberi  possunt,  quae  litteratorutn  virorum  oculos 
animosque  in  se  convertant.  Ea  enim  omnia,  quac  in  Ser- 
monibus  narrantur,  attente  consideranti,  et  eximia  quae- 
dam  oratoria  virtus  plane  apparet,  et  illud,  quod  fere  om- 
nes  rhetores  de  nostro  Doctore  sentiunt,  impar  et  quasi 
mancum   videtur. 

Nemini   dubium  est  quin    eloquentia   et  historia  inter 

se    nexae    sint   et    non   raro     sibi    invicem     utiiissimum 

auxilium  praestent.    Etenim  apud   Thucydidem    aut  Coe- 

sarem    aut    Tacilum  ,    multas    orationes    reperias ,   quae 

maximam  opportunitatem  habent,  cum  historiae  ornamento 

sint  et  altissimas   auctorum   cogitationes  exprimant.  Qui 

igitur    autiquam    historiam    recte    existimat  ,    ille   spar- 

sas  huc   et   illuc    orationes    silentio    praetermitlere    non 

potest.  Ex  alia  vero  parte,  non  pauci  oratores,  ad  exem- 

plum  Crassi  aut  Tullii,  cum  eloquentia  artem  narrationis 

conjungunt,  ut   suas  orationes  venusta  varietate    distin- 

guant.  Quin  etiam,  in  litterarum  historia  majora  et  mira- 

biliora  ab    eruditis  viris  inventa  sunt.  Etenim,  cum  anti* 

qui  oratores   ejusdem   oralionis  diversas   partes   inter  se 

disponebant,  alii   quidem    exordium,    alii   argumentatio- 

nem^  alii  conclusionem  sibi  suscipiebant.  Eos  igitur  causi- 

dicos,  qui  plerumque  expositionem  in  causis  excipiebant, 

potius  narratores  quam  oratores   jure  vocare  possumus. 

At  contra,  nonnulli   historici  scriptores,  sui  proprii  mu- 

neris  quasi  obliti  et   quadam  peculiari  cupiditate  inducti, 

veras   doctissimasque  contiones  faciebant,  ipsaque  facta 

oratoria    ratione  expiicabant.  Ita    Livium  ,  qui  historica 

tantum    opera   edidit ,  ante    omnia    esse  praeclarum  ora- 

torem  et  ipso  Tullio  fortasse  eloquentiorem  fere  omnes 

litterati  viri  nunc  existimant,  Non  quidem  de  Sancto  Au- 

gustino  oratore  eadem  atque   de  Tito  Livio  historiarum 

scriptore  dicenda   sunt ,  sed  Augustinus   in  suis  SermO' 

nibus  se    narratorem  saepissime  praebet.  Quas  igitur  ob 

causas  hoc  dicendi  genereusus  sit,quae  narraverit,  et  qua 

arte  ,  qulbiis    in   rcbus  a  maximis  oratoribus  discrepet, 
aut  in  quibus  rcbus  sit   eorum  similis,  vcrbis  explicare 
mihi  in  aninio  cst. 

Sed  cum  ea  omnia,  qua)  sentio,  plane  expromere  jam 
opera)  pretium  sit,  ambigue  dicta  quac  in  mentem  lecto- 
ris  venire  possent,  demere  imprimis  conor. 

Ad  orationem  narrationes  accommodare  et  audientibus 
gratissima  tantum  pra^bere  et  omnia,  quoc  sunt  narranda, 
diligcnter  enucleare,  hoc  quidem  maximi  momenti  est, 
hoc  antiqui  rhetores  suos  discipulos  docuerunt.  «  Aper- 
«  tam  enim  narrationem,  ait  Tullius,  tam  esse  oportet 
«  quam  cetera  ;  sed  hoc  magis  in  hac  elaborandum  est, 
«  quod  et  difficilius  est  non  esse  obscurum  in  re  nar- 
«  randa,  quam  aulin  principio,  aut  in  argumento,  aut  in 
«  purgando,  aut  in  perorando  ;  et  majore  periculo  haec 
«  pars  orationis  obscura  est  quam  cetera^  ;vel  quia  si  quo 
«  alio  in  loco  est  dictum  quid  obscurius  ,  tantum  id 
«  perit,  quod  ita  dictum  est  ;  narratio  obscura  totam  ob- 
«  caecatorationem...  Ac,  siquando  erit  narrandum,nec  illa 
«  qxisc  suspicionem  et  crimen  efficient  ,  contraque  nos 
«  erunt,  acriter  persequamur,  et  quidquid  poteril,  de- 
«  trahamus  :  ne  illud,quod  Crassus,  si  quando  fiat,  perfi- 
«  dia,  non  stultitia  fieri  putat,  ut  causas  noceamus,  acci- 
«  dat.  Nam  ad  summam  totius  causai  perlinet,  caute, 
«  an  contra,  demonstrata  res  sit  ;  quod  omnis  orationis 
«  reliqua3  fons   est  narralio  (1).  » 

Addendum  est  quod  peritus  orator  ad  veritatis  similitu- 
dinem  ducit  narrationem  et  omnia  apta  ad  dclcctalionem 
lectoris  captat  et  dat  opus  ut  «  quodvis  sit  simplex  dum- 
taxat  et  unum  ».  Longe  abest  ut  hanc  narrandi  optimam 
speciem  el  quasi  figuram  ab  omnibus  rhctoribus  tum  an- 
tiquistum  recentibusadumbralam  ncgligcrc  aul  dcspiccre 
aut,  ex  parte,  mutare  velim.  Narralioncs  cuim,  quae  sunt 

(1)  De  Oratore,  lib.  II,  c.  lxxx-lxxxi. 


in  Sancti  Augustini  Sermonibus^  cum  illa  perfecta  narra- 
tione,  quamlitterati  viri  expresserunt,  conferam  et  ex  hac 
comparatione  ,  quid  sit  de  nostri  Doctoris  ingenio  exis- 
timandum,  staluam.  «  Namque  ut  in  figuris  et  formis  est 
«  aliquid  perfectum  et  excellens  cujus  ad  cogitatam  spe- 
«  ciem  imitando  referuntur  ea,  quae  sub  oculos  ipsa  ca- 
«  dunt,  »  sic  perfectae  narrationis  speciem,  sine  ulla  inter- 
missione,  animo  videbimus.  Attamenhanc  rationern  rerum 
inter  se  conferendarum  ,  quamvis  in  scholis  usitatam,  et 
utilissimam  immoque  necessariam,  usurpare,  ni  fallor, 
uon  satisest.  Augustinus  enim,  dum  Sermones  suos  coram 
Hipponensibus  aut  Carthaginiensibus  civibus  pronun- 
tiabat,  quodam  peculiari  munere  fungebatur,  quod  ple- 
rique  rhetores  minime  advertunt.  Itaque  noster  praecla- 
rissimus  Meldensis  episcopus  bene  nos  edocet  Augus- 
tinum  digressionibus  et  similitudinibus  frequenter  usum 
fuisse  duplicem  ob  hanc  causam,  quod  plebem  compel- 
labat  et  auctores  sacros  imitabatur  (1).  Unde  fit  ut  no- 
vum  illud  christianae  narrationis  genus,  quod  finxit  Au- 
gustinus,  cum  novo  rerum  ordine  congruat  atque  ideo 
ad  novam  disciplinam  revocandum  sit.  Quod  si  eum 
leges  a  rhetoribus  —  iisque  peritissimis  —  constitutas 
rumpentem  aliquando  deprehendamus  ,  non  offende- 
mur  ,  sed  in  omnia  penitus  inslrospiciemus  et  quod- 
cumque  existimandum  esse  arbitrabimur  ,  sincera  fide  , 
dicemus.  Nam  qui  eximias  orationes  a  Thucydide,  a  Coe- 
sare,  a  Tito  Livio  et  a  Meldensi  episcopo  habitas  una 
eademque  ratione  ponderaret  ,  ille  in  maximo  errore 
versaretur.  Non  aliter  ,  narrationes  quae  apud  Tullium 
reperias,a  narralionibusquae  sunt  in  Sancti  Augustini  ser- 
monibus  discernere  aequum  est.  Quin  etiam  ,  si  diu  et 
attento  animo  sermonibus  Hipponensis  episcopi  studeas, 
novam  et  peculiarem  et  optimam  praeclarissimamque  nar- 

(1)  Defense  de  la  Tradition  et  des  Peres,  Hv.  IV,  ch.  xvlii. 

randi  figuram,  quasi  ex  necessitate,  mente  concipies.  Ego 
quidem  non  possum  non  plurimi  facere,  et  magnopere 
diligo  illum  pium  Narratorem  qui,  sine  ullo  apparatu  et 
omissis  multis  rhetorum  prceceptis,  pulcherrima  aut  mi- 
serabiiia,  coram  Christiano  populo,  refert.  Hunc  mollis- 
simo  animo  spectandum  esse  arbitror  a  litterato  viro,  qui 
de  Sancti  Augustini  narrationibus  rectum  judicium  facere 
conatur. 

Ne  tamen  ulla  suspicio  sit  me  dissidere  cum  doctissi- 
mis  magistris,  qui  bene  narrandi  prcecepta  finxerunt  aut 
expresserunt  !  Tempore  enim  opportuno  ,  cuidam  per- 
fectae  dicendi  forma3,  quoedam  alia  forma  ad  mores  novos 
aptissima  subjicicnda  est.  Ilaque  non  cur  duo  oralores 
inter  se  differant  deprehendere,  sed  duo  genera  narrandi, 
varia  immoque  diversa  et  quae  se  invicem  expleant,  in- 
tellegere  nostra  interest.  Cui  operi  incumbemus  donec, 
hac  nostra  investigatione,  queecumque  ad  Augustini  nar- 
rationes  pertinent,  consecuti  erimus. 

Ubicumque  locos  Augustini  usurpavimus,  illa  editione 
usi  sumus,  cui  nomen  monachorum  ordinis  Sancti  Beue- 
dicti  inscribitur. 


CAPUT  PRIMUM 

Cur  Augustimis  ad  narrandum  propensus  fuerit 


Inter  recenlissimos  c  litteratis  viris  mos  est  inquirere 
quas  ob  causas  auctor  quilibet  ad  hoc  vel  illud  dicendi 
genus  assumendum  incitatus  fuerit.  Platonem  quidem,  ut 
exemplo  res  declarelur,  instituisse  iila  divina  coUoquia 
personarum,  qua3  tum  tragoediis  tum  comoediis  simillima 
sunt,  et  artem  Soplioclis  aut  Euripidis  aut  etiam  Arislo- 
phanis  in  nostram  memoriam  revocant,  nequaquam  de- 
miramur,  propter  hanc  causam  quod  preeclarissimus  ille 
philosophus,  dum  juvenis  eral  ,  quid  in  arte  tragica  pos- 
set,  tenlavit.  Par  est  igitur  nos  dcmoustrare  cur  Augus- 
tinus  qui  orator  ,  philosophus  et  episcopus  eral ,  nar- 
rationes  tamen  cu  m  suis  Sennonibus  plerumque  con- 
junxerit. 

Primum  omnium  quosnam  Magistros  noster  Doctor  prrc- 
cipue  secutus  est,  percontandum  esse  slatuo.  Elenim  illi 
celeberrimiscriptorcs,  quorumcxemplaria,  nocturna  diur- 
naque  manu,  versamus,  in  nostris  animis  quasi  in  cera 
imprimuntur.  Atquc  tribus  auctoribus,  scilicet  Vergilio, 
Platoni  et  Tullio,  qui  sunt  inter  se  paulum  simiies,  Au- 
gustinus  summo  ardorc  studuit.  Ab  Vergilio  quidcm 
initium  duco,  proptcrca  quod  cum  phiiosoj)ho  aut  chris- 
tiano  oratorc     niaximam    dissimilitudinem    haberc  pri- 

mum  videtur.  Non  aegre  tamen,  etiamsi  de  sola  narra- 
tione  cogites,  nostrum  Doctorem  Vergilii  omnia  opera 
praesertimque  divinam  /Eneida^  imitando  seepissime  ex- 
pressisse  perspicies.  Vergilium  enim  suoheroico  carmini 
maxima  varietate  distinguendo  vehementer  operam  dedisse 
neminem  fallit  :  illas  notissimas  narrationes,  quas  ad  duas 
columbas  ,  ad  Elysios  Campos  ^  ad  Camillam  spectant, 
polissimum  consequi  possumus,  quin  operis  universita- 
tem  detrectemus.  Ita  Augustinus  qui  non  raro  christianos 
oratores  ad  delectandum  populum  hortabatur  (1),  severita- 
tem  sermonum  gratissimis  narrationibus  mitigabat.  Prae- 
terea,  omnium  poetarum  epicorum  inter  quos  enitet  Ver- 
gilius,  non  disputare,  nonorare,  sedres  in  medio  ponere, 
facta  oculis  subjicere,  et,  ut  breviter  dicam,  semper  nar- 
rare  officium  est. 

At  Augustinus,  cum  carminibus  Vergilii,  ab  ineunte 
aetate,  imbutus  fuisset,  poeticasnarrationes,  quibus  Mneis 
abundat,  non  imitari  non  potuit.  «Namque,  ut  ipse  ait, 
«  dies  tolus  tum  in  rebus  rasticis  ordinandis ,  tum  in 
«  recensione  primi  libri  Vergilii  peractus  est  (2).  »  Oc- 
curritur  quidem  nobis  a  doctis  :  Auguslinus,  fortasse 
dicent,  dum  suos  ultimos  libros,  praesertimque  Sermones^ 
litteris  mandabat,  quidquid  ex  antiquis  auctoribus  hause- 
rat,  acriter  repudiabat.  Eum  quidem  ad  christianam  doctri- 
nam  se  applicavisse  et  antiqua  carmina  in  dies  reliquisse 
fateor  ;  sed,  ut  ait  Hieronymus,  Augustini  aemulus,  si  litte 
«  ras  didicisses,  oleret  testa  ingenioli  tui  quosemel  fuis- 
«  set  imbuta  ;  lanarum  conchylia  nullae  aquae  diluunt  (3).» 
Idem  Hieronymus ,  postquam  ,  suadentibus  angelis  ,  a 
poetis,  oratoribus  dilectissimoque  TuIIio   se  prorsus  re- 

(1)  De  catechizandis  Budibus,  pars  I,  14,  de  Hilaritate  comparanda. 

(2)  De  Ordine,  I,  26. 

(3)  Apologia  adversus  libros  Rufini,  I,  30-3J. 

moturum  csse  pollicitus  crat,  versus  Vergilii  plerum» 
que  imprudens  invitusquc  profercbat,  Quid  igilur  sen- 
ticnduni  esse  dicenius  de  illo  mitissimo  Auguslino,  qui 
non  aliter  ac  Hicronymus  profanis  scriptoribus  vcniain 
dabat,  immoqueoptabat  ut  Vergilius  in  christianum  para- 
disum  reciperetur  ? 

Plalonis  opera,  quanquam  in  Graccis  litteris  minime 
versabatur,  assidue  noster  Doctor  legebat,  in  animo  cogi-» 
tabat  ct  sciens  prudensque  imitabatur.  Porro,  divinum 
Platonem  res  dicendo  oculis  subjicere  et  facta  egregie 
narrare  et  adulescentium  ludos  quamlibetve  fabulam 
summa  arte  effingere ,  quis  nescit  ?  At  non  solum  Plato- 
nem  Augustinus  imilatus  est,  sed  eliam  nonnulla  scripsit, 
quae  Platonicae  narrationis  veram  speciem  referunt.  Omit- 
tam  quidem  celeberrimam  illam  platanum  cujus  in  umbra 
adulescentes  a  Platone  et  ab  Augustino  ficti  inter  se  de 
philosophia  colloquuntur.  Quoddam  tamen  unum  exem- 
plum  afferre  mihi  liceat  :  «  At  Trigetius  religione  com-^ 
«  motus,  cum  etiam  verba  sua  scripta  essenollet,  urgebat 
«  Licentius  ut  manerent ,  puerorum  scilicet  more  ,  vel 
«  potius  hominum,  proh  nefas  !  penes  omnium,  quasi  vero 
«  gloriandi  causa  inter  nos  illud  ageretur.  Gujus  motum 
«  animi  cum  objurgarem  gravioribus  verbis  ,  erubuit  : 
«  qua  ejus  perturbatione  animadverti  ridentem  lactan- 
«  temque  Trigelium.  Etambobus:  Itane  agitis,  inquam? 
«  Nonne  vos  movet  quibus  vitiorum   molibus  atque  im- 

«  peritiix;   tcnebris   premamur    et    cooperiamur? Ilic 

«  ubi  ne  plura  dicerem,  lacrym.np  mihi  modum  imposue- 
«  runt  ....  Probabis,  ait  Licentius,  quam  purgatiores  fu- 
«  turi  sumus.  Modo  illud  obsecramus  per  omniaquan  dili- 
«  gis ,  ut  ignotum  nobis  velis  atque  illa  omnia  deleri 
«  jubeas  ;  simul  ut  parcas  etiam  tabulis  quas  jam  non 
«  habemus.  Prorsus  ,  inf[uit  Trigetius  ,  maneat  noslra 
«  poena,  ut  ea  ipsa  quLC  nos  illicit  fama,  flagello  proprioa 


«10  — 

«  suo  amore  deterreat  (1).  »  Nonne  apparet  Augustinum 
hic  meminisse  horum  suavium  et  quasi  divinorum  adu- 
lescentium,  quos  Socrates ,  referente  Platone,  philoso- 
phiam  gratissimam  docebat  et  a  pravitate  mentis  ad  vir- 
tutem  gradatim  deducebat  ? 

Haud  dubium  est  quin  Augustinus  in  Tullianorum  li- 
brorum  studium  maguopere  diuque  incubuerit.  Num 
vero  narrationibus  immensam  operam  dederit  easque  imi- 
tando  effingere  voluerit,  fortasse  quaeri  potest.  Inprimis 
tamen  altendamus  Augustinum  proferre,  aut  explanare,  aut 
laudare  non  tam  orationes  Tullii  quam  philosophica  col- 
loquia,  prtesertimque  illum  celeberrimum  Hortensium, 
quem  eruditi  viri  desiderant.  Porro  ille  Hortejisius ,  sine 
dubio,  complectebatur  digressiones  similes  digressioni- 
bus  ,  quas  in  libris  ,  qui  inscripti  sunt  BrutuSy  de  Re- 
publica  ^  de  Legibus,  et  in  ceteris  ejusmodi  opusculis, 
reperias.  Satis  est  sane  in  memoriam  nostram  revocare 
mortem  Crassi,  aut  Scipionis  somnium,  aut  innumeras 
illas  narrationes  quae  ad  historiam  eloquentiae  spectant. 

Ipsam  autem  eloquentiam  si  consideremus,  Tullii  disci- 
pulum  Augustinus  se  praebet.  Etenim,  cum  celeberrimi  ora- 
toris  conliones  assidue  legeret,  frequentes  et  gratissimas 
narrationes,  quae  se  lectori  dant  in  conspeclum,  quadam 
ex  necessitate  animadvertit  et  certo  judicio  ponderavit.  Illae 
quidera  doctissimae  disputationes^  quas  Tullius_,  mullis  in 
libris,  adnarrationeni  adhibuit  (2),  impediebant  quominus 
Hipponensis  episcopus  deciperetur.  Hic  enim  rhetoricae 
regulas,  quas,  mullos  per  annos,  tum  Romae,  tum  Medio- 
lani,  tum  etiam  Cassiciaci  erat  professus,  omnino  cognitas 
habebat.  Denique  illas  soUennes  laudationes  apud  recen- 

(1)  De  Ordine,  lib.  II,  cap.  10  et  H. 

(2)  De  Inventione,  V\h.  I,  cap.  xx-xxii.  — Rhetorica  ad  Herennium,  lib.  I, 
cap.  \ui-x. —Brutus,  hlU.—De  Oratore,  lib.  I,  cap.  xv  ;  lib.  II,  cap.  lxxX' 

LXXXIl. 

tcs  Romanos  usitalissimas,  in  qnibus  narrationes  quasi 
neccssarias  sunt  ct  maximum  locum  occupant,  adulescens 
ediderat. 

At  cjusmodi  auctoritatcm  Vergilio,  Platoni  Tullioque 
noster  pius  Doctor  libentissime  tribuebat  :  narrationcs 
quidem  cum  valde  delectabant :  «Notissima,  inquit,pietas 
«t  patris  noslri  Abrahae  redditanobis  cst  in  memoriam  per 
«  recentcm  lectionem  :  et  est  quidem  ita  mirabilis,  ut  nul- 
«  lum  cor  arbitrandum  sit  tam  obliviosum,  ut  inde  ali- 
«  quandoelabi  possit.Verumtamen  nescioquomodo,  quo- 
«  tiescumque  legitur,  quasi  tunc  fiat  ,  ita  afficit  mentes 
«  audientium  (1).»  Quae  verba  certo  significant  summam 
esse  apud  Augustinum  illam  rarissimam  animi  mollitudi- 
nem,  quaTitiLivii  historiseVergiliiquepoemata  gratissima 
facta  sunt.  Sed  scriptores  ,  alii  alio  modo  ,  misericordia 
commoventur.  Quidam  enim  sua  secum  ,  sine  ulla  intcr- 
missione,  cogitantes  et  suo  proprio  dolori  ingemiscentes, 
nonnisi  de  se  ipsis  loquuntur.  Horum  in  numerum  fere 
omnes  elegorum  aut  lyri«^orum  carminum  auctores  , 
Alcaeum,  aut  Gatullum  plurimosque  e  recentissimis  poetig 
recte  adscribas.  Quidam  autem  alii ,  a  se  ipsis  ,  ut  ita  di- 
cam,  se  ipsos  deducentes,nonnisi  res,  quibus  dant  operam, 
inspiciunt.  Homcrici  quidcm  poetai  (2)  adeo  sui  obliti  sunt 
et  antiquorum  heroum  moribus  aut  factis  cxplicandis  se 
dederunt ,  ut  ipsi  «  ignoti  longanocte  urgeantur.  »  Ejus- 
modi  poetir,  qui  in  rcbus  maximis  aut  oplimis  aut  pulchcr- 
rimis  multum  delectantur,  eas  oculis  omnium  subjicerc 
cupiunt  atquc  ideo  ad  narrationes  accommodant.  In  his 
Augustinus  profccto  numerandus  cst.  Ut  enim  homerici 
poettc  juvcnem  nitidamque  Gracciam  complectcbantur , 
ut    Vergilius    Romanorum  antiquoc   rcligioni  ,    historiic 

(1)  Serm.  II,  cap.  i. 

(2)  V.  Les  Narralions  clansllomcro,  Ilistoire  dc  la  Litlcralure grccque, 
parMM.  Alfred  ct  Maurice  Croiset,  vol.  I. 


—  12  — 

pristinisque  moribus  dabatoperam,  itaAugustinus  addoq- 
trinam  christianam  totum  se  conferebat.  Itaque  ,  ut  illam 
altissimam  doctrinam  nolam  faceret ,  optima  exponenda- 
rum  rerum  ratione  utebatur  atque  ita  ad  narrationes  fre- 
quenter  adhibendas  ducebatur. 

Adde  quod  Augustinus  religionem  christianam,  tum 
quasi  summam  doctrinac  ,  tum  quasi  seriem  factorum  a 
Deo  ipso  ordinatam  mente  comprehendendam  esse  cen- 
sebat.  Quotiescumque  autem,  non  de  doctissimis  collo- 
quiisevolvendis  ,  sed  de  populo  edocendo  cogitabat  ,  ad 
eam  christianae  religionis  partem,  quae  versatur  in  histo- 
ria  ,  ferebatur.  Summam  enim  sacrarum  Scripturarum  in 
quibus  eloquentise  et  poeseos  quodlibet  genus  reperias, 
unam  et  vastissimam  esse  narrationem  existimabat.  «  Si 
«  ergo  ,  inquit  ,  maxime  propterea  Christus  advenit,  ut 
«  cognosceret  homo  quantum  eum  diligat  Deus  ,  et  ideo 
«  cognosceret,  ut  in  ejus  dilectionem,  a  quo  prior  dilectus 
«  est,  inardesceret,  proximumque,  illo  jubente  et  demons- 
«,  trante,  diligeret,qui  non  proximum,  sed  longe  peregri- 
«  nantem  diligendo,  factus  estproximus;  omnisque  Scrip- 
«  turadivina,  quac  ante  scripta  est,  ad  praenuntiandum  ad- 
«  ventum  Domini  scripta  est  ;  et  quidquid  postea  manda- 
«  tumest  litteris  et  divina  auctoritate  firmatum,  Christum 
«  iiarrat  (1).  » 

Denique  nostro  Doctori  propria  quodammodo  et  pecu- 
liaris  virtuserat,  utomnia  quae  cogitabat  suaviter  efFunde- 
ret  et  altissimae  dulcissimaeque  veritatis  amicos,  discipulos 
et  populum  christianum  omnimodo  partipipes  faceret.Sae- 
pissime  quidem  cum  auditoribus  aut  lectoribus,  oratoria 
ratione  ,  eum  agere  fatendum  est  ;  sed  quanta  oppor- 
tunitate  orationi  cuilibet  preces  miserabiles  ,  dialo- 
gos,    digressiones    et    omnia    dicendi   genera    includit ! 

'    (1)  Z)e  catechizandis  Rudibus;  pars  I,  8, 

Illis  cclcbcrriniis  Confessionihus,  quas  docti  indoctique 
Icgunt,  rortnam  ct  quasi  naturalcm  notam  nostri  Magistri 
incssc  arbitror.  Onincs  enim  a  se  ipso  pucro  aut  adulcs- 
ccnle  gcstas  rcs  cnarrat,  genu  nixus,  Deumque  orans^ 
ct  intcrdum  ccssat,  ut  lacrimas  effundat  et  cuncta  more 
philosophorum  cxplicct. 

Attamen  in  altissimum  Augustini  ingenium  penitus  si 
intrare  vellcs,  aliis  ejuslibris  omnibus  jure  studeres.Ete- 
nim  Hipponensis  episcopus  intcr  omncs  christianos 
scriplorcs  unus  «  hanc  figuram  mundi  quae  prasterit » 
justa  et  congrua  superbia  contemnit  atque  soli  Deo 
se  dicat.  «  Unus  Deus  tu,  inquit,  tu  veni  mihi  in  auxi- 
«  lium,  una  aeterna  vera  substantia,  ubi  nulla  discrepantia, 
«  nulla  confusio ,  nulla  indigentia,  nulla  mors...  Fac 
«  me,  Pater,  quaerere  te,  vindica  me  ab  errore  ;  quaerenti 
«  te  mihi  nihil  aliud  pro  te  occurrat.  Si  nihil  aliud  desi- 
«  dero  quam  te,  inveuiam  te  jam  queeso,  Pater  (1).  » 

Nos  quidcm  optata  Augustino  contigisse  nunc  scimus  : 
Deum  cuim  ille  piissimus  Doctor  invenit  ;  Deum  viven- 
tcm  ,  sidera  hominesque  creantem,  omncs  res  huma- 
nas  regentcm  mcnte  perccpit  discipulosque  docuit. 
Nonne  in  Augustini  tota  opera  confcrre  possimus  id, 
quod  Psalmista  dc  stellis  ct  de  lumine  solis  dixit  ?  nonne 
opcra  Augustini,  gloriam  Dei  narrant  ? 

Ne  vero  eaomnia,  qua^  jam  diximus  dc  Augustino  pro- 
penso  in  narrationcs  frcquenter  adhibendas  ,  inccrta 
videantur  aut  falsa,  aut  immoderata,  ipse  nunc  audien- 
dus  est.  Sacpe  cnim  et  dilucide  ea,  qua3  de  narratione 
senlicbat,  cxprcssit.  Primum  censcbat  «  orationcm  omni- 
«  bus  gencribus  diclionum  variandam  esse  ab  Ecclc- 
«  sioc  ministris,  qui  de  doctrina  chrisliana,  coram  po- 
«  pulo,   disserunt.    Namque   quaudo  prolixa  cst   in   uno 

(1)  Soliloquia,  lib.  I,  c.  1  et  n. 

«  genere  dictio,  minus  detinet  auditorem  (1).  »  Augus- 
tinus  aufem,  omnes  ambages  miltens,  suam  sententiam 
iterum  explicavit  et  ipsam  narrationem  in  controversiam 
adduxit.  «  Quidquid,  ait,  de  ordine  temporum  transac- 
«  torum  indicat  ea,qua3  appellatur  historia,  plurimum  nos 
«  adjuvat  ad  sanctos  libros  intelligendos,  etiamsi  prse- 
«  ter  Ecclesiam  puerili  eruditione  discatur...  »(2).  At  si 
cum  his  verbis  quaedam  alia  verba  ex  alio  opere  excerpla 
conferamus,  Augustinum  narrationem  maximi  momenti 
fecisse  perspicuum  erit.  «  Quapropter  non  arduum  est 
«  negotiumea,  quae  credendainsinuantur,  praecipereunde 
«  et  quousque  narranda  sint ;  nec  quomodo  sit  varianda 
«  narratio,  ut  aliquando  brevior,  aliquando  longior,  sem- 
«c  per  tamen  plena  atque  perfecta  sit ;  et  quando  breviore, 
«  et  quando  longiore  sit  utendum  ;  sed  quibus  modis  fa- 
«  ciendum  sit  ,  ut  gaudens  quisque  catechizet  (tanto 
«  enim  suavior  erit  quanto  magis  id  poluerit),  ea  cura 
«  maxima  est.  Et  prceceptum  quidem  rei  hujus  inpromptu 
«  est.  Si  enim  in  pecunia  corporali,  quanto  magis  in  spi- 
«  ritali  hilarem  datorera  diligit  Deus  ?  Sed  haec  hilaritas 
«  ad  horam  ut  adsit,  ejus  est  misericordise,  qui  ista  preece- 
«  pit  (3).  ))  Hoc  quidem  enodatius  dici  non  potest. 

Itaque  Augustinus,  dum  narrationes  suis  sermonibus 
miscebat,  haud  fortuilum  consilium  capiebat,  nec  duo  ge- 
nera  dicendi  cum  theologia  permixte  implicabat.  At  suo- 
rum  magistrorum  ,  scilicet  Vergilii,  Ciceronis  et  Platonis 
memor,  et  se  ad  narrationem  propensum  esse  atque  ad 
christianam  religionem  quasi  pulcherrimam  historiarum 
seriem  evolvendam  aplissimum  sibi  conscius,  propriae 
naturae  narrationis  legibusque  studuit.  Quse  consecutus 
fuerit  omnibus  perspicuum  est.  Augustino  enim  nihil  an- 

(1)  De  Doctrina  christiana,  lib.  IV,  caput  xxii. 

(2)  De  Doctrina  christiana,  liber  II,  caput  xxviii. 

(3)  De  catechiz.  Rudihus,  pars  1,4. 

tlquius  erat  quam  ut  populum  christianum  suaviter  ha- 
berel,  sacrisque  in  coulionibus  quam  maximc  mulcerct, 
deniquc,  ut  ipse  aicbat,  ubique  hilarilatem  faceret.  Atqui 
narralioncs  tum  ad  orationcm  ornandam,  ac  varietate  dis- 
tinguendam,  tum  ad  auditorem  deiectandum  valent. 

Quin  etiam,  eas  esse  utilissimas,  immoque  necessarias 
nostcr  Doctor  pronuntiavit ,  postquam  prcecepta  rheto- 
rum  multos  per  annos  meditatus  est  et  fabulas  populo 
esse  gralissimas  expertus  est.  Atque  non  solum  quanti 
narrationes  faceret,  aperteprtc  se  tulit,  sed  eliam  eas  esse 
curandas  discipulis   demonstravit. 

Hunc  peritissimum  et  optimum  Magistrum  sequi  atque 
ejus  narrationibus  quemdam,  eumque  egregium  locum 
in  lilterarum  historia,  quantum  fieri  potest  ,  tribuere 
mihi    dulce  est. 


GAPUT  SEGUNDUM 

Quibus  in  rebus  narrationes  versentur  et  quse  sit 
earum  notio. 


Operae  pretiiim  est  inprimis  omnem  verborum  ambi- 
guitatem  devitare  et  diligenter  statuere  quid  de  narra- 
tione  sentiendum  sit.  Verba  enim,  labentibus  saeculis  , 
immutari  etvaria  immoque  diversa  significare  etad  mores 
hominum  quasi  se  accommodare  neminem  fallit. 

Vox  quidem  narratio  duo  rerum  genera  apud  Augus- 
tinum  significat.  Quoliescumque   enim   priorem  sensum 
nosler  Doctor  usurpabat,  aliquid  incerlum  et  latissimum 
cogitabat.  «  Exordienda  narratio  est  ,   inquit,  et   perdu- 
«  cenda  ita,  utsingularuin  rerum  alquegestorum,qua?nar- 
«  ramus,  causoe  rationesque  reddantur,  quibus  ea  rcfera- 
«  mus  ad  illum  finem  dilectionis,  unde  neque  agentis  ali- 
«  quid  neque  loquentisoculusavertendus  est  (1).»    Unum 
quoddam  exemplum  referam,quo  leclor  non  aegre  menle 
comprehendat,  qua  ratione  hujusinodi  narraliones  Augus- 
tinus  coinposuerit.  «Transit  (orator)  ad  narrationem  eorum 
«  quoe  credenda  sunt.  Dc  qua  rcqnie  significat  Scriptura, 
«  et  non  tacet,   quod   ab  inilio    nuindi  ex   quo  fccit  Deus 
«  caelum  et  terram  et  omnia  quoc  in  eis  sunt,  sex  diebus 

(1)  De  catechizandis  Rudibus,  pars  I,  10. 


—  18  — 

«  operatus  est,  et  septimo  die  requievit.  Poteratenim  Om- 
«  nipotens  et  uno  niomento  temporis  omnia  facere.  Non 
«  aulem  laboraverat  ut  requiesceret,  quando  :  Dixit  et 
«  facta  siint,  mondavit  et  creata  5W/i/(Psalm.  cxlviii,  5); 
«  sed  ut  significaret,  quia  post  sex  setates  mundi  hujus 
«  septima  eetate  tanqaam  septimo  die  requieturus  est  in 
«  sanctis  suis  ;  quia  ipsi  in  illo  requiescent  post  omnia 
«  bona  opera,  in  quibus  ei  servierunt,  quae  ipse  in  illis 
«  operatur,  qui  vocat  et  praecipit  et  delicta  pr^eterita  di- 
«  mittit,  et  juslificat  eum  qui  priuserat  impius  (1).  » 

Hinc  facile  intellegimus  quantam  vim  vox  narratio  apud 
Augustinum  nonnunquam  habeat.  Res  enim  gestas  dilu- 
cide  exponere,  veluti  historici  scriplores  aul  oratores  ci- 
viles  causidicique  solent,  hoc  sine  dubio  maxime  neces- 
cessarium  est,  hoc  Augustino  cousuetudini  erat.  Sed  prae» 
terquamquod  ejusmodi  virlutes,qu£e  infabulis  occurrunt, 
Hipponensis  episcopus  non  contcmnit  ,  quasdam  alias 
condiciones  suis  discipulis  dicit. 

Narrationibus  enim  addendae  sunt  difficillimas  explana- 
tiones,  quae  ad  philosophiam  aut  theologiam  aut  ad  chris- 
tianae  reiigionis  hisloriam  pertinent  atque  tantum  doc- 
tissimis  magistris  et  sacerdotibus  commilti  possunt. 

Itaque  non  raro  accidit,  ut  orator  narrando  praepositus 
factum  ipsum  summatim  explicet,  immoque  negligere  vi- 
dealur,  et  in  arduis  disputationibus  immoretur.  Quam 
orandi  rationem  adeo  sanctus  Augustinus  non  vitavit  ut 
hae  falso  dictae  narrationes  in  ejiis Sermonibus  innumerae 
reperiantur.  Reddere  enim  causain  cur  «lapsus  hominis 
«  et  Angeli  nihil  Deo  nocuerit  aut  quomodo  duae  civita- 
«  tes  sint  ab  initio  generis  humani  aut  quod  sitdiluvii  et 
«  arcae  sacramentum,  »  hoc,  teste  Auguslino,  narrationis 
speciem  praebet.   Ea   autem,   omnia  quae  nostrum   pecu- 

(1)  De  cateehiz.  Budib.,  pars  II,  28. 

liarc  propositum  non  spectant,  ne  disputemus  ,  et  ad  ne« 
ccssaria  Iranseamus.  Fateor,  tamen,  si  spatium  mihi  nunc 
darclur,  libentcr  inquirerem  quanli  hoc  falso  dictae  narra- 
tionis  gcnus  a  lillcralis  viris  sit  fiiciendum.  Etenim  in  lo- 
cum  cujusdam  vocis  aliam  vocem  supponere  ,  id  est  ,  non 
rationem  sed  cxpositionem  tuui  moralem  ,  tum  dogmati- 
caui,  tum  philosophicam  proferrc  satis  csset.  Quam  ex- 
posilionem  cum  ceteris  exposilionibus,  quibus  civiles  ora- 
torcs  de  jure  aul  de  rcbus  publicis  dispulantes  saepissime 
utuntur,  nonimmerito  compares  atque  inde  utilissima  et 
fortasse  gratissima  haurire  possis.  Sed  hujusmodi  labor 
cum  pendeate  dialecticorum  scientia,controversia  et  theo- 
logia,  atque  mulli  sudoris  sit,  cum  noslro  proposito  mi- 
nime  congruit  ;  eum  igitur  omittemuset  his  proprie  vere- 
quc  dictis  narrationibus,  quas  huc  et  illuc  sparsas  inveni- 
mus,  impensam  operam  dabimus. 

Primum  hae  narrationes,  si  tantum  ad  id  quod  est  niaxi- 
mum  maximeque  necessarium,  attendamus,  ceteris  narra- 
lionibus,  quas  omnes  scriptores,  scilicetphilosophi,  poetae 
oratores  composuerunt ,  simillima3  sunt. 

Ipse  enim  noster  Doctor  sic  loquitur.  «  Ecce,  inquit, 
«  unum  dico,  filii  Juliani  hereditatem  susccpi.  Quare  ? 
«  Quia  sine  filiis  defunctus  est.  Bonifacii  hereditatemsus- 
«  cipere  nolui  :  non  misericordia,  sed  timore.  Navicula- 

«  riam  nolui  esse  Ecclesiam  Christi Quicumque  vult 

«  exheredato  filio  heredem  facercEcclesiam,  quaerat  alte- 
«  rum  qui  suscipiat,non  Augustinum  ;  immo,Deo  propilio, 
«  neminem  inveniat.  Quam  laudabile  factum  sancti  et  ve- 
«  nerandi  episcopi  Aurelii  Garthaginicnsis,  quomodo  im- 
«  plevit  omnibus  quisciunt,  osIaudibusDei!  Quidam,  cum 
«  filios  non  habcret,  neque  sperarct,  rcs  suas  omncs  rc- 
«  tento  sibi  usufructu  donavit  Ecclesioc.  Nati  sunt  illi  filii, 
«  et  reddidit  episcopus  ncc  opinanli  quac  ille  donaverat. 
«  In  potestate  habebat  episcopus  non  reddere  ;  sedjurc 

«  fori,  nonjure  poli  (1).  »  Hoc  facto  moveri  animos,  tum 
historicorum  scriptorum,  tum  litteratorum  virorum,  qui 
sermonibus  sancti  Augustini  aliialio  consilio  studeut,  quis 
non  putet  ?  Etenim  quam  familiariter  clerici  Christiani- 
que  quarlo  aut  quinto  saeculo  secum  invicem  viverenl, 
quomodo  Ecclesia  non  divitias  compararet,  sed  res  neces- 
sarias  exciperet  deindeque  pauperrimisfiliis  opem  ferret, 
qua  tandem  arte,  austero  sermoni  gratissima  narratio  mis- 
ceaturj  hic  Hipponensis  episcopus  palam  facit. 

Ccterae  narrationes  eadem  adjumenta  doctrinae  aut  his- 
toriae  prae  se  ferunt  atque  iisdem  oraloriis  virtutibus  orna- 
tae  sunt,  et  eae  sunt  quae  gloriam  sancti  Augustini  apud 
doctos  augeant.  Omnibus  viribus  incumbam,  ut  eas  notas 
faciam  et  aequo  animo  judicem,  donec  ad  hoc  meum  opus 
mentem  appellam.  Atque,  ante  omnia  ,  quae  sit  harum 
proprie  dictarum  narrationum  summa  species,  hic  ,  pau- 
cis  verbis ,  non  exponere  non  possum.  Postea  de  arte, 
qua  scriptae  sunt,  et  de  omnibus,  quae  nostro  Doctori  glo- 
riae  verlere  par  est,  fuse  disseram. 

Primum  nostrae  narrationes,  propter  hanc  causam,  quod 
in  genere  oratorio  versantur,  non  aliquid  prorsus  sepa» 
ratum  efficiunt,  sed,  veluti  ceterae  orationis  partes ,  ad 
propositum  ab  auctore  quaesitum  spectant.  Quod  si  hoe 
propositum  penitus  notum  habebimus,  quse  sit  narratio» 
num  notio,  non  aegre,  ni  fallor,  perspiciemus.  Atqui  Au- 
gustinus  de  hac  re  sic  enucleate  dixit,  ut  ejus  verba  quasi 
excipere  ac  deinde  in  Sermonum  quasdam  partes,  quan- 
tum  recte  fieri  potest,  transferre  satis  sit.  «  Scripturarum, 
«  ait,  figurae  rebus  vere gestis  inhaerent.  Ante  omnia  tamen, 
«  fratres,  hoc  innomine  Domini  et  admonemus,  et  praeci- 
«  pimus,  ut  quando  auditisexponi  sacramentum  Scripturae 
«  narrantis  quae  gesta  sunt,  prius  illud,  quod  lectum  est, 
«  credatissic  gestum,  quomodo  lectum  esl ;  ne,  subtracto 

(4)  Serm,  CCCLV,  cap,  ni-iT. 

((  fundamento  rei  geslos  ,  quasi  in  aere  quaeratis  aedifi- 
«  care  (1).  »  Ut  igitur  ex  inlegumenlo  jucundum  fruc- 
tum  pueri  promunt  ila  chrisliani  oratores,  ubi  narralione 
ulunlur,  c  factis  dogmaticam  aut  moralem  sententiam 
cxprimunt.  Quod  ut  fiat ,  non  solum  haec  facta  dilucide 
narrare,  sed  ctiam  oculis  lectorum ,  quodam  peculiari 
modo,  subjicere  necesse  est.  Atque  ita  jam  apparet  i!la 
narralionum,  quae  in  sermonibus  innumeris  occurrunt, 
vera  et  summa  notio,  quam  quaerebamus  et  quam  infra 
verbis  ampiioribus  exponam.  Sciiicet  Augustinus  narra- 
tiones  frequenter  adhibebat  eo  consilio,  ut  disciplinae 
christiauae  praecepta  in  mentes  audientium  quam  maxime 
immilteret.  Eum  quidem  alia  minora ,  quamvis  haud 
spernenda,  sibi  proposuisse  scio,  sed  nunc  in  univer- 
sum  dico. 

Adumbrata  illa  narratione,quae  in  Sei^monibus  Auguslim 
invenitur,  quibus  in  rebus  versetur  explicandum  est.  Nar- 
rationes  in  triplexgenus  rerum,  scilicet  in  Scripturam  sa- 
cram,  in  sanctorum  martyrumque  vilam  aut  mortem  fere 
omnes  cadunt.  Primum  natura,  ut  ita  dicam,  paratum  erat, 
ut  eVeteri  Testamento  aut  e  quattuor  Evangeliis  mulla 
facta,  divina  arte  narrata,  in  suos  Sermones  Augustinus 
transferret.  Atqui  ita  res  se  habent.  Quid  igitur  nostrae 
huicoperae  accommodatius  est,  quam  invesligare  quomodo 
et  quantum  sacrac  Scripturac  verba  nosler  orator  mutave- 
ritPNonnuIlas  quidem  narrationes  invenias,  quae  nequa- 
quam  immulatae  fuerint  atque  easdem  et  in  sacra  Scriplura 
et  apud  sanctum  Augustinum  se  pracbeant.  Exempli  gra- 
lia  mihi  liceat  commemorare  illud  celeberrimum  judicium 
Salomonis  quod  Augustinus  ad  verbum  dixit,  aut,  ut  id 
conjectura  probabile  cst  ,  ex  ipso  libro  recitavit.  «Tunc 
«  apparuerunt  duae  mulieres  meretrices  regi  Salomoni  el 
«  steterunt  in  conspectu  ejus  ct   dixit  mulier  una  :  Ani- 

(f)  S$rm.  II,  caput  VI. 

«  madverte,  domine,  ego  et  mulier  haec  habitabamus  in 
«  domo  una  (1).  »  Sed  narrationes  e  sacra  Scriptura 
sumptas  pierumque  Augustinus  aut  in  brcve  cogit,  aut 
contra  dilatat,  aut  explanat,  ita  ut  eis  aliquid  novum  pro- 
priumque  adjiciat.  Omnes  quidem  meminerunt  se  legere 
in  libro  primo  Regum  illam  celeberrimam  historiam,  quae 
ad  David  et  immanem  Golialh  pertinet ,  alque  cunctos 
pueros,  quos  in  scholis  inagistri  rudimentis  imbuunt, 
vehementer  deleclat  ;  eam,  queeso  ,  cum  insequenti  nar- 
ratione  confcrant  :  «  Golias  unus  fuit  ex  Allophylis  ,  id 
«  est  ex  alienigenis  ,  qui  bellum  gerebant  illo  tem- 
«  pore  adversus  filios  Israel.  Eo  autem  tempore  David 
«  sanctus,  cujus  esl  hoc  Psalterium,  immo  per  quem  mi- 
«  nistravit  hoc  Psalterium  Spiritus  sanctus  ,  puer  erat 
«  pascens  oves  patris  sui,  tenera  aetale,  vixdum  adules- 
«  centulus...  Armatus  est  aulem  Davidut,  quoniam  ae- 
«  tate  et  viribus  impar  erat,  quasi  armis  par  esset  :  sed 
«  arma  vetera  non  adjuvabant  ,  potius  onerabant  novara 
«  setatem.  Et  ad  hoc  pertinet  quod  etiam  apostolica  lec- 
«  lio  ante  Psalmi  canlicum  praesignavit,  dicens  :  Exuite 
«  hominem  veterem  et  iiididte  novum  (Coloss.,  iii,  9-10)... 
«  Tulit  David  quinque  lapides  de  torrente,  de  fluvio,  et 
«  posuit  in  vase  pastoris,  quo  lac  mulgeri  solet,  et  ila 
«  processit  armatus.  Quinque  lapides  ,  Lex  erat  ;  con- 
«  tinetur  enim  Lex  quinque  libris  Moysi  (2).  » 

Minima  tantum  pars  narrationis  hic  usurpatur  ;  nam  si 
totum  Sermonem  referremns,  prorsus  manifestum  esset 
quantum  Augustinus  a  sacris  scriptoribus  discrepet.  Eum 
vero  ingenlem  et  quasi  incredibilem  copiam  narrationum 
sermonibus  junxisse  ante  omnia  notalione  dignum  mihi 
videtur  ;  quidquid  enim  in  Scriptura  sacra  apologi  aut 
historiae  quamdam  similitudinem  prsebet,  hocAugustinus 

(1)  Serm.  X,  cap.  i, 

(S)  Strm.  XXXIl,  cap.  iii,  it,  t. 

imitatione  consecutus  est.  Jn  Genesi  quidem,  quoe  in  ge- 
norc  historico  fcre  tota  vcrsatur,  nullum  fortasse  rcpe- 
rias  versiculuni,  qucm  sanclus  Augustinus  non  explana- 
verit.  Si  igitur  omnes  narrationes,  quae  ad  libros  cano- 
nicos  speclant,  e  nostri  Doctoris  orationibus  detraheres, 
quoddam  doctissimum  et  ulilissimum  hisloriae  genus 
habcres.  Hoc  enim  ingens  historicum  opus  cui  philoso- 
phia,  theologia  aliaquo  dicendi  genera,  sine  ulla  inter- 
niissione  mixta  sunt,  a  paradiso  terrestri  initium  ducit 
et  tempore  Augustini  concluditur.  Denique  eae  partes. 
Scripturae  sacroc  quae  ab  historia  maxime  abhorrent,  in 
sermonibus  Hippoaensis  episcopi  aut  paulum  neglectae 
aut  etiam  omissse  fuerunt. 

Augustini  autem  in  Sermoni.biis,  non  solum  facta  e 
Scripturis  sacris  sumpta,  sedetiam  sanctorum,  martyrum 
omniuuique  Ghristiauoriim  vila,  gaudia,  luclus  et  mors 
narranlur.  Ne  tamen  eum,  veluti  Meldensis  episcopus  cete- 
rique  tum  graeci  tuui  latini  oratores  solent ,  tolam  vitam 
cujusdam  christiani  martyris  complecti  existiuiemus.  Ete- 
nim,  cum  factis  theologica  principia  aul  morales  senlentias 
anteponeret,  iisdem  faclis  quasi  aptissima  ad  populum 
edocendum  ratione  utebatur  atque  ea  ad  arbitrium  suum 
digerebat  lectoribusque  solute  exponebat.  Oinnes  qui- 
dem  legerunt  illa  celebcrrima  Acta  Martyriun  in  quibus 
niors  Sanctae  Perpetuae,  Sanctaeque  Fclicitatis  narratur. 
Unus  de  mullis  —  iisquc  pcrilis  oratoribus  —  sancta- 
rum  marfyrum  cruciatus  longos  supremumque  Irium- 
phum  distribute  verbis  explanarct.  At  non  ita  Augusti- 
nus  :  in  qua^dam  minima  et  peculiaria  et  quasi  porten- 
tosa  iterum  atque  itcrum  rcdit  ct  quoedam  alia  maxi- 
ma  ouiiltit.  Quae  vero  aute  omuia  diligcrc  videalur, 
quijjus  in  rcbus  libcntissiino  iuimorctur  ,  ncmo  scirc 
potcst  ,  nisi  diu  multis  Scrnwnibus  sluducrit.  Noster 
enim  Doctor,  non  circa  marlyrium  ipsum,  sed  circa  res 
quasdam    tenues    quae  ad  martyrii  historiam    non  spec- 

tanl,  ambilus,  ut  ita  dicam,  facit.  «  Sed  hoc,  inquit , 
«  illius  potissimum  laus  est,  in  quemcredenteset  in  cujus 
«  nomine  fideli  studio  concurrentes ,  secundum  inte- 
«  riorem  hominem,  nec  masculusnecfemina  inveniuntur; 
«  ut  etiam  in  his  quae  sunt  feminse  corpore,  virtus  men- 
«  tis  sexum  carnis  abscondat  et  in  membris  pigeat  co- 
«  gitare,  quod  in  factis  non  potuit  apparere.  Galcatus  est 
«  ergo  draco  pede  casto  et  victore  vestigio,  cum  erectae 
«  demonslrarentur  scalae,  perquasbeala  Perpetua  iret  ad 
«  Deum.  Ita  caput  serpentis  autiqui,  quod  fuit  praeci- 
«  pitium  feminge  cadenti  ,  gradus  factum  est  ascen- 
«  denti  (1).  »  Hic  certo  lector,  si  narralionem  Auguslini 
animo  assequi  cupit,  ut  meminerit  duorum  factorum  in 
Actis  Martyrum  commemoratorum ,  necesse  esl.  Primo, 
sanctaPerpetua,  quam  hic  laudat  Augustinus,  «  de  se  ipsa 
«  revelatum  esse  dixit  virum  se  faclam  certasse  cum  dia- 
«  bolo,  deindeque  somnium  vidit  in  quo  caput  horridi 
«  draconis  calcavit,  ut  adcselum  victrixperveniret.  »  Hip- 
ponensis  episcopus  ita  orationem  suam  disponitordine, 
ut  totius  martyrii  quasi  oblitus,  nonnisi  haec  duo  minima 
facta  intueri  videatur.  Quin  etiam ,  dum  coram  populo 
alias  oraliones  habet,  ad  eamdem  rem  sponte  redit  et,sine 
ulla  intermissione,  de  feminis  et  de  feminae  virtute  lo- 
quitur.  Quge  quidem  longum  et  dilucide  expiicanda  esse 
arbitror,  eo  consilio,  ut  appareat  quibus  in  rebus  narra- 
lionuin  quoddam  genus  proprie  versetur.  Quotiescumque 
ififitur  ab  Auo^uslino  sauctorum  vilam  aut  mortem  nar- 
rari  dicemus,  omnem  verborum  errorem  caule  vitabi- 
mus.  Noster  enim  orator  de  paucis  quibusdam  pecu- 
tiaribus  faclis  disserit,  nedum  totam  vitam  aut  totam  mor- 
lem  sanctorum  exponat. 

Denique  diversa  Augustinus  narravit,  quae,  licet  omnia 
ad  mores  christianos  et  ad  Ecclesiae  historiam  pertineant, 

(1)  Serm.,  CCLXXX,  cap.  i. 

magno  negolio  in  brcve  cogerem  atque  oratione  expri- 
mcrein.  Quani  vcro  varioe  sint  res  ab  co  scriptis  manda- 
tae,  quic  sil  caruni  natura,  una  profccto  dcmonslrandi, 
via  mihi  datur,  scilicct  ut  afferam  nonnuUa  excmpla 
quii:  maxime  conspicua  esse  mihi  videntur.  Inpri- 
mis  haud  mirandum  cst  Augustinum  ,  cum  ,  quadam 
dic,  coram  populo  christiano  bcatas  Agnetis  historiam 
narrarct,  Hcrculcm  ct  Cacum  subito  protulisse.  «  Contra 
«  unam  aniculam  fidelcm  christianam  quid  valet  Juno? 
«  Contra  unum  infirmum  ct  trcmcntcm  omnibus  mem- 
«  bris  scncm  christianum  quid  valct  Hercules?  Yicit  Ca- 
«  cum,  vicit  Hcrculcs  leoncm,  vicit  Herculcs  canem  Cer- 
«  bcrum  :  vicit  Fructuosus  totum  mundum.  Compara 
«  virum  viro.  Agiies,  puclla  tredccim  anuorum ,  vicit 
«  diabolum.  Eum  pueUa  ista  vicit,  qui  de  Hercule  multos 
«  dcccpit  (1).  »  Troja^  ctiam  ct  Trojanis  victis  Augustinus 
magnam  partem  sermonis  dicat  atque  ,  vclut  Sallustius, 
commemorat  «  ilhun  urbem  Romam  quam  habuere  inilio 
«  Trojani,  qui^iEnea  duce,  profugi,  sedibus  inccrtis  vaga- 
«  bantur  (2).  »  Dcindc  ante  oculosnostros  vcrsatur  quaedam 
historia  adformandos  audicnlium  mores  aptissima,  quam 
recentes  thcoiogici  scriptores  casiim  conscie/iiisc  fortasse 
nomine  nuncuparent.  «Exemplumcximium  dc  restituenda 
«  re  aliena.  Dicam  veslra^  Charitati  quoniam  dona  Deisunt; 
«  ct  sunt  in  populo  Dci  qui  non  fruslra  audiunt  vcrbum 
«  Dei:  dicam  quod  fcccril  paupcrrimus  homo_,  nobisapud 
«  Mediolanum  conslitutis  ;  tam  pauper  ut  proscholus  cs- 
«  sct  grammatici  ;  scd  plane  christianus  ,  ([uamvis  ille 
«  esset  paganus  grammalicus  ;  melior  ad  vclum  quam  in 
«  cathedra.  Invenit  sacculum,  nisi  forle  mc  numcrus  fal- 
«  lit,  cum  solidis  lcrme  duccntis  :  memor  Icgis  propo- 
«  suit  pitlacium  publicc  :  Qui  solidos  perdidit,  veniatjjad 

(1)  Serm.  CCLXXIII,  cap.  vi. 

(2)  Serm.  LXXXl,  9. 


—  26  —    ' 

«  locum  illum  et  quaerathominem  illum.  Ille,  qui  plangens 
«  circumquaque  vagabatur,  invento  et  lecto  pittacio,venit 
«  ad  hominem.  Et  ne  forte  quaereret  alienum,  quaesivit 
«  signa,  interrogavit  sacculi  qualitatem,  sigillum,  solido- 
«  rum  etiam  numerum.  Et  cum  omnia  ilie  fideliter  respon- 
«  disset,  reddidit  quod  invenerat.  IUe  autem,  repletus  gau- 
«  dio  et  qucerens  vicem  rependere  ,  tanquam  decimas  , 
«  obtulit  ilii  solidos  viginti :  qui  noiuit  accipere.  Obtulit 
«  vel  decem  :  noluit  accipere.  Saltem  rogavit  vel  quinque 
«  acciperet  :  noluit  ille.  Stomachabundus  homo  projecit 
«  sacculum  :  Nihil  perdidi,  ait  ;  si  non  vis  aliquid  a  me 
«  accipere,  nec  ego  aliquid  perdidi.  Quale  certamen,  fra- 
«  tres  mei  ,  quale  certamen  ?  Victus  tandem  ille  quod 
«  offerebatur  accepit  :  continuo  totum  pauperibus  ero- 
«  gavit,    unum  solidum  in    domo   sua   non    dimisit  (I).   » 

Ille  ,  qui  Hipponensis  episcopi  Sermones  perlegit  , 
non  raro  incidit  in  ardentissimam  aut  doclissimam  dis- 
putationem  ,  cui  historiae  romauce  quaedam  facta  inclu- 
duntur.  «  Ergo  isti  dii  vocantur  Romani.  Et  quando  Chris- 
«  tiani  cogebantur,  fremente  impetu  Paganorum,  ut  eos 
«  adorarent  ,  et  recusantes ,  eorum  saevitiam  usque  ad 
«  cffusionem  sanguinis  sustinebant  ;  ea  videbatur  tota 
«  culpa  martyrum  ,  quorum  fundebatur  sanguis,  quia 
«  deos  Romanos  adorare  nolebant,  quia  ceremonias  erga 
«  deos  Romanos  respuebant,  quia  Romanis  diis  non  sup- 
«  plicabant;  et  totus  impetus,  tota  invidia  non  fiebat,  nisi 
«  de  nomine  deorum  Romanorum.  Si  ergo  dii  Romani  Ro- 
«  mae  defecerunl^  hic  quare  remanserunt  ?  Si  ambulare 
«  possent,  dicerent  quia  liuc  inde  fugerunt  (2) ».  Nonne 
etiam  in  narrationibus  jure  ponere  possemus  ea  omnia, 
quae  pius  noster  Episcopus  de  virgiuum  sacrarum  amore, 

(1)  Serm.  CLXXVIII,  cap.  vii. 

(2)  Serm.  XXIV,  6. 

noii  alilor  ac  Iragicus  pocla  cxprimit  ?  Ut  vialor,  qui  per 
austeras  rcgioncs  longurn  iter  fecit,  in  gratissiniam  et 
viridem  vallcm  ,  summo  cum  gauclio,  pervenit,  ila  leclor, 
qui  in  paulum  sevcras  Sermoniim  disputationes  diu  incu- 
buit,  hujusmodi  narrationes  loctus  reperit  :  «  His  orna- 
«  mentis  sludentes  Dei  puellte  ,  sanctos  virgines,  nec 
«  quod  licebat  appetierunt ,  nec  quod  cogebantur  con- 
«  senserunt,  —  Multae  enim  parentum  suorum  contra- 
«  rios  conatus  igne  superni  amoris  superaverunt.  Ira- 
«  tus  est  pater,  ploravit  mater  :  non  curavit  illa,  cui  ante 
«  oculos  versabatur  speciosus  forma  prae  filiis  homi- 
«  num.  Ei  quippe  se  ornari  desideravit,  ut  tota  ejus  cu- 
«  ram  gereret.  Videte  quid  sit  amare  (1)  ».  Saepius  efiam 
Augustinus,  quem  heretici  et  multi  homines,  qui  erant 
Ecclesiao  inimicissimi,  de  clericorum  moribus,  prtelio 
lacessebant,  res  ab  his  gestas,  velut  historicus  scriptor, 
coram  omnibus  persequebatur  :  in  Sermonibus^  diacono- 
rum  duodecim,  saccrdotum  et  episcoporum  vitam  nar- 
ratam  invenias.  Noster  quidem  pius  Doctor  de  omnibus  et 
maxime  diversis  rebus  ,  quae  ad  clericos  spectant,  ubi 
necesse  est,  disserit  neque  tantulum  praeterit  :  «  Severus 
«  diaconus  caecus.  Diaconus  Severus  sub  qua  Dei  disci- 
«  plina  et  flagello  sit,  nostis  ;  lumen  tantum  non  perdidit 
«  mentis.  Unam  domum  hic  emerat  propter  matrem  et 
«  sororem  suam,  quas  de  sua  patria  huc  desiderabat 
«  adducere.  Emerat  autem,  non  sua  pecunia,  quam  non 
«  habebat;  sed  ex  collatione  religiosorum  virorum,  quos 
«  mihi  quaerenti  etiam  nominans  indicavit.  Dc  ipsa  non 
«  possum  dicere  quid  feceril,  aut  quid  disponat  nisi 
«  quia  totum  et  ipse  in  mea  posuit  voluntatc,  utquidquid 
«  ipse  vellem,  hoc  inde  fieret.  Sed  habet  quasdam  cau- 
«  sas  cum  matre  sua,  quarum  causarum  me  judicem  po- 
«  suit;  ut  cuni  illae  cauScC  fuerint  terminatiu,  liat  de   ipsa 

(!)  Senn.  CLXI,  capuL  xn. 

<(  domo  quod  ego  voluero.  Quid  autem  velle  potero,  Deo 
«  reo-ente,nisi  quod  justitia  jubet,  et  pietas  postulatPHa- 
((  bet  etiam  in  patria  sua  aliquos  agellos  :  disponit  eos 
((  sic  distribuere,  ut  etiam  illic  in  illo  loco  positae  pau- 
<(  peri  largiatur  Ecclesiae  (1)  ».  Denique  ipse  aliquando 
in  scenam  prodieus  Augustinus,  suapropria  delicta  aiias- 
que  diversas  res  a  se  ipso  gestas  aut  narrat,  aut  humili 
animo  breviter  designat. 

Hinc  jam  mente  complectimur  quibus  in  rebus  fere 
omnes  Augustini  narrationes  versentur  :  triplex  quidem 
genus  rerum  gestarum,  ratione  scriptorum  historicorum, 
exponit.  In  quosdam  tamen  certos  numeros  reponere 
onines  narrationes  non  solum  falsum,  sed  etiam  vitiosum 
atque  prorsus  ineptum  esse  fateor  ;  quod  ut  manifestum 
silj  sequens  Evangelium  ab  Augustino  explanatum  com- 
memorabo  :  «  Meministis,  fratres  mei,  evangelicge  illius 
((  lectionis ,  ubi  ducC  sorores  Dominum  susceperunt  , 
«  Maria  et  Martha.  Certe  recolitis  :  Martha  in  multo  mi- 
«  nisterio  conversabatur  et  occupata  erat  circa  curam 
((  domus;quippe  Dominum  liospitio  receperat  et  disci- 
((  pulos  ejus.  Satagebat  omni  cura  religiosissima,  ne  sancti 
«  apud  eam  uliam  paterentur  injuriam.  Cum  ergo  esset 
((  occupata  circa  multum  ministerium,  Maria  soror  ejus 
«  sedebat  ad  pedes  Domini,  et  Verbum  ejus  audiebat.  Hla 
«  in  labore  stoinachabunda  quod  illam  videret  sedentem, 
«  interpellavit  Dominum.  Et  Dominus  :  Maria  meliorem 
«  elegit  partem^,  quao  non  auferetur  ab  ea.  Non  auferetur  : 
«  contemplari  elegit ,  Verbo  vivere  elegit.  Qualis  erit 
«  vitadeVerbo  sine  Verbo?  Modo  istavivebat  de  Verbo... 
«  Ipsum  Verbum  vila  est.  Sitniles  ei  erimus,  quoniam 
«  videbimus  eum  sicuti  est.  Ipsa  erat,  unaut  contempla- 
«  retur  delectationem  Domini.  (2)  » 

(1)  Serm.  CCCLVI,  5. 

(2)  Serm.  CLXIX.  caput  xiv. 


—  29  - 

Ilic,  ut  omnes  lcctoros,  facillime  perspicere  possunt  , 
allissimis  maxiincquc  rcconditis  cogilationibus  atque 
piis  scntentiis  suain  narrationem  Sanctus  Augustinus 
dislinguit.  At  contra  ,  non  aliter  ac  dulcissimus  avus 
filiorum  suoruin  animum  gratissimis  fabulis  permulcet, 
illc  piiis  Episcopus  populo  suo  pueriiiaet  inania  nonnun- 
quam  narrat  :  «  Fac  alium,  pulat  falsum  esse,  et  jurat  tan- 
«  quam  verum  sit,  et  forte  verum  est.  Verbi  gratia,  ut  in- 
«  lelligatis  :  Pluit-in  illo  loco  ?  interrogas  hominem  ;  el 
«  pulat  non  pluisse,  et  ad  negotium  ipsius  competit,  ut 
«  dicat :  Pluit ;  sed  putat  non  pluisse...  perjurus  est  (1).  » 
Itaque  ,  in  sancti  Augustini  Sermonibas  species  narratio- 
num  ita  sunt  diversae  et  multiformes,  ut  eas  in  quaBdam 
certa  genera  cogerenon  possis. 

Sed  aliquis  fortasse  percontabitur  quot  sint  narrationes 
et  quantuin  momentum  pro  portione  omnium  Sermonum 
habeant.  Omnium  quidem  rerum  rationem  quasi  minutam 
quamvis  haud  subduxerim  ,  narrationes  lamen  centenas 
saltem  esse  compertum  affero.  Addendum  est  quod  et 
gratissimte  sunt  et  totam  orationem  complenl  perficiunt- 
que,  atque  lectorcm  a  doctissimis  arduisque  disputationi- 
busreficiunt.  Alii  tamen  Jfez-wo^e^omni  narralione  carent, 
alii  vero  mullis  et  quasi  perpetuis  narrationibus  cons- 
tant  (2).  Si  igitur  suinmam  narrationum  cum  summa  scr- 
monum  conferas,  ac  deinde  separatim  pcrpendas,  aliquid 
magnum,  mirandum,  et  quod  in  litterarum  historia  ficri 
soletrursum  efficies.  Elenim  in  maximis  et  pr.Teclarissimis 
libris,  non  raro  quoedam  eximioe  partes  mentem  lecloris 
acritcr  movcnt  cique  tolius  opcris  esse  quasi  propriii^  nola3 
videntur.  Ita  quidcm  in  antiqua  Grnecorum  comncdia  pa- 
rabasis  in  hisloricis  operibus  Thucydidis,  Livii,  aliorum 
virorum   domi   ac    militioe    principum   orationes  ,  in  illis 

(1)  Serm.  CLXXX,  caput  li. 

(2)  Serm.  CCCLVI.  —  Serm.  CCXCI. 

Georgicis  Vergilii  carminibus  quaedam  narrationes  lit- 
teraloriim  hominum  animos  in  se  praecipue  convertunt. 
Quibus  exemplis  sane  monstralur  quid  de  narrationi- 
bus  ,  quae  sunt  in  Sancti  Augustini  Sermojiibus,  sentien- 
dum  sit. 


GAPUT  TERTIUM 

Qua  arte  Augustini  narrationes  conscriptse  sint. 


Primum  mihi  liceat  petere  ut  litterati  viri,  qui  meum 
hoc  opusculum  legent,  quadam  animi  consuetudine  se 
expediant  atque  multa  e  sua  memoria  abjiciant.  Quam- 
vis  enim  inter  se  diversae  sint  omnes  narrationes,  quae 
apud  oratores  aut  historicos  scriptores  inveniuntur  ,  ad 
eamdem  artem  revocari  possunt  et  quasi  eamdem  com- 
munem  notam  habent.  Auguslinus  contra,  dum  facta 
refert,  cum  ceteris  tum  Groicis  lum  Latinis  narratori- 
busmaximam  dissimilitudinem  praDbef,  immo  de  pra3- 
ceptis  rhetorum  minime  laborat,  Par  esi  nos  cavere  a 
solita  comparandi  ratione  et  properatim  judicium  non 
facere  atque  opera  Augustini  libero  animo  ponderare.  Ita- 
que,  quamvisnarrationes  quoB,sunt  in  Sermonibus,  longe 
alias  essc  ac  quasdam  Tullii  cximias  narrationes  censeas, 
ne,qua3So,  Hipponensem  cpiscopum  propere  condcmnes. 
Etenimmultas  variasque  esse  «  pulchritudinis  formas(l)  » 
et  specics  ,  in  quibuslibct  dicendi  generibus  ,  omnes 
consenliunt.  Quam  ob  causam,  hoc  capile,  dc  artc  qua 
Augustini  narrationesconscriptce  sunl,  sinc  ulia  compara- 
tione  disseram  ;  iliud  uuum  curabo,  ut  Africanorum  au- 
ditorum  bonas  aut  malas  cupidincs  scienliamquc  el  Au- 

1)  Orator,  capul  i. 

gustini  orantis  consilia,  omnia  tandem  quaej  ad  narratio- 
nem  perlinent,  mente  comprehendam  ,  et  deinde  verbis 
explanem. 

Narrationes  in  omnibus  Sermonuin  partibus  inveniun- 
tur,  nedum  certum  locum  teneant ;  quod  magni  momenti 
esse  arbitror.  Age,  sint  dicta  inania  a  rhetoribus  de 
paucisorationis  partibus,  in  quibusnarrationes  reponendae 
sint  ;  Grassus  tamen,  Antonius,  Tullius  in  suas  con- 
tiones  non  temere  includunt  narrationes,  sed  summa  dili- 
gentia  eas  in  oplimum    locum  quasi  inducunt. 

Augustinus  autem,  qui  illam  totius  operis  jucundam 
consensionem  Latinis  praesertimque  Graecis  acceptis- 
simam  negligit  aut  spernit  ,  nullam  cautionem  adhi- 
bens  ,  narrationes  tum  brevissimas  tum  amplissimas  for- 
tuito  incipit.  Etenim  ,  dum  populum  doctrinam  chris- 
tianam  docet  ,  a  narratione  saepissime  initium  facit  ne- 
que  audientes  de  suo  proposito  monet  (1).  Al  contra  ,  in 
medio  sermone,autiu  conclusione,  occurris  nonnunquam 
narrationi,  nec  facile  perspicis  cur  ab  Augustinooratio  ita 
instructa  sit  (2).  Quin  etiam,  Augustinus  ,  postquam  nar- 
rationem  quamdam  aggressus  est,  ipsius  rei  aliquando 
obliviscitur,  theologicis  philosophicisque  disputationibus 
indulget  et  postremo,  pristini  sui  consilii  reminiscens  , 
eamdem  narralionem  perficit.  «Impositus  craliculae  (Lau- 
«  rentius),  omnibus  membris  adustus  est,  pcenis  atrocissi- 
«  mis  flammarum  excruciatus  est  :  vincens  tamen  omnes 
«  corporis  molestias  magno  robore  charitalis  ,  adjuvante 
«  illo  qui  talem  fecerat.  Ipsius  enim  sumus  figmentum, 
«  creati  in  Ghristo  Jesu,  in  operibus  bonis  quae  praeparavit 
«  Deus,  ut  in  illis  ambulemus  (3).  » 

In  sermonibus  sunt  narrationes  adeo  breves,  ut  res  ges- 

(i)  Serm.  X,  i. 

(2)  Serm.  CXXII,    caput  vi. 

(3)  Serm.  CCCII ,    caput  ix. 

tas  non  cxponanl,  scd  vix  indicent  aut,  ul  ipsc  nosfcr  Doc- 
lor  aicbal,  charilati  Glirislianorum  insinucnt  (i).  Quacdam 
vcro  aliic  narrationcs  amplissimoB  sunt  atque  vastissimae, 
et  non  solum  lolum  unum  sermonem  ,  sed  eliam  duos 
aut  tres  sermoncs  complcctuntur  (2).  Ita  quidem,  ut 
martyrium  ceiebcM-rimum  sanctiLaurentiinarrarel,  Augus- 
tinus  qualtuor  sermones  pronuntiavit  (3). 

Hinc  jam  quae  sit  narrationum  quasi  prima  peculiaris 
nota,  manifestum  csJ.  Elenim,  cum  apudomnes  GroecosLa- 
linosque  scriplores  omnes  operis  partes  inter  se  cum 
quodam  lepore  consentiant,  ipsanarratio  cumtota  oratione 
congruit,  perinde  ac  columnae  validissimae  simul  et  pul- 
cherrimce  templum   quoddam  sustinent  atque  ornant. 

Augustinus  vero  ca  omnia,  quae  ornamcnto  tantum  sunt 
Sermonibus  aut  negligit,  aut  saltem  negligere  sa^pissime 
vLdetur  :  eumquidem,  erudiendorum  Ghristianorum  et  ad 
veritatem  amoremquedivinum  gradatim  ducendorum  cupi- 
dum,  irridere  glorioe  humanae  doctisque  laudibus  credas. 
Narrationes  igitur,  tum  breves  lum  amplas  in,  quaslibct 
Sermonum  partcs  et  qualibet  ratione  includit  ,  immo 
eas  nonnunquam  inlermittit ,  aut  in  angustum  adducit  , 
aul  longius  producit  ;  quse  omnia  discipulus  Aristotelis, 
autTulliiaut  Quinliliani,  sine  dubio,  vituperarct. 

At  Auguslinus,  qui  in  diversas  orationis  partcs  narra- 
tiones  incomposite  distribuit,  ipsam  narrationem  strucndo 
multa  praccepta  rhetorum  contemnit.  Gontra  enim  atque 
fieri  solet,  verum  naturalemque  ordinem  rerum  non  con- 
servat,  sed  aliquid  quasi  quassatum  plerumquc  componit. 
Quale  sit  hoc  narrandi  genus  et  quas  ob  causas  a  noslro 
Doclore  electum  fuerit,  sine  mora  mente  comprchendcrc 
possumus.    Augustino  enim  in  animo  crat  non  ul  doclo- 

(1)  Serm.  LXXXII,   caputi. 

(2)  Serm.  CCCXXXII.CCCXXXVI,  CCCLVI. 

(3)  Strm.  CCCII-CCCV. 

t*um  auditorum  teretibus  auribus  blandiretur,  sed  ut  ple- 
bem  pauhim  juvaret,  ppiEsertimque  doctrinam  christianam 
doceret  et  ad  piissimum  vitae  genus  duceret .  Qua- 
dam  enim  die,  ut  exemplum  afFeram,  in  Carthaginiensi 
Ecclesia ,  postquam  Gaecilianum  presbyterum  innocen- 
tem  damnatum  fuisse  commemoravit ,  subito  disputa- 
tionem  theologicam  adversus  Donatistas  aggressus  est, 
deindeque,  tranquillo  animo  et  quieto,  suam  narrationem 
perfecit.  «  Sed  damnatus  est,  inquiunt,  Gaecilianus.  Dam- 
«  natus?  A  quibus  ?  Primo  absens,  deinde  a  Traditoribus 
«  innocens.  Allegata  sunt  ista,  Gestis  inserta,  probatt 
«  sunt.  Enervare  quidem  veritatis  vires  conatisunlet  ina- 
«  niumnebulis  prosecutionum  ejus  serenitatemnebulare, 
«  quantum  potuerunt,  enisi  sunt.  Adfuit  Dominus  ,  vicit 
«  serenitas  ejus  nebulas  eorum.  Et  videte  quomodo  nes- 
«  cientes  absolveruut  Ecclesiam  orbis  terrarum  ,  cujus 
«  communione  gaudemus,  qualescumqueinea  simus.  Non 
«  ipsos  nos,  sed  ipsam  tuemur,  defendimus  ,  obtinemus, 
«  aream  domiuicam  defendendo,  proarea  dominica  clamo. 
«  Tu    quis   in    ea  sim  ,    nolo    cures  :    ventilabrum   exs- 

«  pecto Damnatus  est,   inquiunt  Csecilianus.    Dam- 

«  natus  est  semel  absens,ter  absolutus  est  praesens  (i).  » 
Nunc,  si  illam  celeberrimam  fabulam,  quam  Demosthenes 
olim  oscitantibus  Atheniensibus  retulit,  memoria  repeta- 
mus,  sumuia  admiratiouo  Augustinus  nos  procul  dubio 
afficiet.  Elenim  Dcmoslhenes,  qui  gravissimam  disputa- 
tionem  interrumpit,  et  coram  civibus  puerilia  inaniaque 
narrat,  efficit  ut  res  civitatis  vano  immoque  pravo  fabu- 
lae  cognoscendce  studio  subjiciantur.  Augustinus  contra, 
modum  delectandi  populi  facit  et  quamvis  auditoribus  , 
narrando  facta  ,  libentissime  blandiatur,  ante  omnia  ta- 
men  de  rebus  Ecclesise  et  de  regenda  civitate  chria- 
tiana  cogitat. 

(1)  Serm.  CLXIV,  caput  vni. 

Alia  nota  in  narrationibus  Hipponcnsis  episcopi  indi 
canda  est.  Omnes  eniin  scriptores  oratoresque  eisdem 
scntenliarum  conforinalionibus  de  more  adeo  utuntur,  ut 
a  litteratis  viris  quam  primum  ila  agnoscantur.  Augusti- 
nus,  non  aliter  acmultitudo  suorum  aequalium,  paria  pari- 
bus  reddit,  arguta  disserit,  litterarum  nuitationem  adhibet 
et  frequenter  ingenio  eludit  ;  quod  nullus  ex  eruditis 
virisqui  nunc  sunt  ignorat.  At  quanta  in  hocanimi  habitu 
sint  momenta  ad  struendas  narrationes  animadvertere 
niagni  refert.  Augustinus  enim,  tum  sciens  prudensque, 
tum  contra  invitus  ac  reluctans,  facta  multa  elegit  aut  in 
quasdamnarrationispartes  incubuit,  ut  locum  ingenio  eiu- 
dendi  soepissime  nancisceretur.  Ad  insequentem  narra- 
tionem  lector,  quaeso,  paulisper  animum  attendat :  «  Hgec 
«  est  prima  martj^rum  causa,  hoec  est  Gandida  martyrum 
«  Massa.  Si  causa  candida,  et  Massa  candida.  Massa  enim 
«  dicta  est,  de  numeri  multitudine,  Candida  dc  causa) 
«  fulgore.  Tam  multi  comites  non  timuerunt  Litroncs. 
«  Sed  etiam  si  singuii  ambularent,  munili  essent  adversus 
«  latrocinium  ;  quia  ipsa  via  fuerat  munimentum  (1).   » 

Denique  illa  dulcissinia  et  rarissima  animi  mollitudo, 
qua  Augustinus  prceditus  erat,  rebus  omnibus  suaviter 
narrandis  ei  maximo  adjumento  fuit.  Qua  virtute,  dulci 
Vergilio  et  Tito  Livio  similis  fuit,  immo  si  id,  quod  sen- 
tio ,  plane  dicere  liceat  ,  fortasse  prncstitit .  Praccepta 
enim  Christi  homines  multo  leniores  reddiderunt  ct  ad 
pauperes  colendos  summoque  amorc  diligendos  addu- 
xerunt.  Vergilio  quidem  ,  qui  res  mortales  aut  dulces 
vitulorum  animas,  aut  moricntes  aves  sublimi  misericor- 
dia  commemorat,  Augustinum  cum  plebe  flcntem  anle- 
ponere  audeo  :  «  Deniquc  cum  apud  Coisarem  Maurita- 
«  nine  populo  dissuaderem  pugnam  civilem,  vel  potius 
«  plus   quam  civilem,  quam   CaLcvvam  vocabant  ;    ncquc 

(1)  Strm.  CCCVI,  caput  ii. 

((  enim  cives  tanlummodo,  verum  etiam  propinqui,  fratres, 
«  postremo  parcntes  ac  filii  lapidibus  inter  se,  in  duas 
«  partcs  divisi,  per  aliquot  dies  continuos,  cerfo  temporo 
«  anni,  solemniler  dimicabant,  et  quisque,  ul  quemque 
«  poteratj  occidebat  ;  egi  quidem  granditer,  quantum 
«  valui,  ut  tam  crudele  atque  inveteratum  malum  de  cor- 
«  dibus  afque  moribus  eorum  avellerem,  pelleremque 
«  dicendo ;  non  tamen  aliquid  me  egisse  putavi,  cum  eos 
«  audirem  acclamantes,  sed  cum  flenfes  viderem.  Accla- 
«  mationibus  quippe  se  doceri  et  delectari,  flecfi  autem 
«  lacrymis  indicabant.  Quas  ubi  aspexi,  illam  immanem 
«  consuetudinem  a  patribus  et  avis  longeque  a  majori- 
«  bus  traditam,  quaj  pectora  eorum  hostiliter  obsidebal, 
«  vel  potius  possidebat,  devicfam,  antequam  reipsa  id 
«  ostenderent,  credidi  (1).  » 

Quam  animi  mollifudinem  in  existimandis  Augustini 
narrationibus  ,  pro  nihilo  putare  nobis  haud  liberum  est. 
Quidamenimhistoriciscriptores,ThucydidesautSallustius 
aut  Caesar,  eo  praecipuo  etquasi  uno  consilio  suum  opus 
aggrediuntur  ut,  summatim  dicendo,  lectorum  oculis  res 
omnes,  perfecta  arte,  subjiciant.  Alii  vero  ,  veluti  quidam 
recentissimi  fabulatores  (2) ,  misericordia3  commoven- 
dge  tofo  animo  se  dedunt  atque  artem  quasi  contemnentes 
quoddam  peculiare  genus  perturbafionis  capfant.  Hos 
inter  noster  Augustinus  dignus  est  sane  qui  principem 
locum  obtineat. 

Itaque  ex  iis,  quae  supra  dicta  sunt,  quales  sint  sancti 
Augustini  narrationes,  conjectura  jam  pro,spicimus.  Efe- 
nim,  cum  fere  oinnia  rhetorum  praecepta  aut  contemnat  aut 
sahem  negligat,  et  litterarum  mutationes  frequenter  ha- 

{{)  De  Doclrina  christiana,  lib.  IV,  caput  xxiv. 
(2)  Tolstoi,  Dickens,  Loti,  etc. 

beat,  et  ad  aiiditores  maxima  eximiaquc  animi  moUitudine 
flectcndos  idoneussit,  quoddam  certum  genus  nanationis 
assumcrc  cogitur.  Id   tamen  planius   oratione  exprimere 
fortasse  nobis  dabilur. 

Primum  Augustinus  paria  paribus  jungit  ct  ,  quadam 
ex  nccessitate,  scmper  utitur  illa  figurata  locutione,  quod 
Graeci  antitheton  vocant.  Ex  quo  illud  natura  consequitur, 
ut  in  ejus  Sermonibiis  non  soluin  vcrba  verbis,  sed  etiam 
sententiae  sentcntiis,  imagines  imaginibus  adverscntur. 
En,  ut  exemplo  utar,  quasi  in  nostris  manibus,  effigies  ho- 
minum,  qui  impudicis  mulieribus  obedicndo  in  turpissi- 
mam  et  pcssimam  scrvitutem  scsc  abduxcrunt.  Atquc  hic 
notandum  est  illud  antitheton,  dcquo  jam  diximus,  toties 
usurpatum  fuisse,  quoties  nostri  Doctoris  sententia,  licet 
brevissima,  perfccta  fuit.  «  Lubricos  ct  inhones-tos  amores 
«  attenditc  ;  si  quis  amorc  fcminae  lascivus  et  nequam 
«  vestit  se  aliter  quam  illi  placct,  vcstit  se  aliter  quam  ama- 
a  tae  suoe  placct.  Illa  dixerit :  Nolo  habeas  talem  byrrhum; 
«  non  habct  :  si  pcr  hiemem  illi  dicat :  In  laccrna  te  amo  ; 
«  cligit  tremerc  quam  displicere.  Numquid  illa  cui  dis- 
«  plicet  ,  damnatura  cst  ?  Numquid  in  carccrem  mis- 
«  sura  ?  numquid  tortores  adhibitura  ?  Hoc  solum  ibi  ti- 
«  metur  :  Non  te  videbo  ;  hoc  solum  ibi  contremiscitur  : 
«  Faciem  meam  non  videbis.  Si  hoc  impudica  dicit  ,  et 
«  terrct ;  Deus  dicit  ct  non  tcrrct  (i)  ?  »  Quo  tamen  haud 
contentus  Augustinus  incipit  extemplo  narrationem  aliam 
quam  superiori  narrationi  opponit  ;  scilicet  Virginum 
sacrarum  amorem  puro  et  quasi  angelico  ardore  ef- 
fingit  (2). 

Hanc  consuetudincm   omnium     rerum    opponendarum 

(1)  -Sc/-m.  CLXI,  cap.  x. 

(2)  Serm.  CLXI,  caput  xi-xu. 

litteratus  vir  fortasse  Hipponensi  episcopo  crimini  non 
immerito  daret  ;  rei  tamen  qusedam  defensio  faciiis  est. 
Augustinus  enim  assidue  legebat  atque  imitabatur  scrip- 
tores  sacros  qui,  sine  ulla  intermissione,  contraria  contra- 
riis  adjuncta  reserunt,  sive  cum  carminibus  aliquid  com- 
memorant,  sive  cum  philosophiam  aut  theologiam  inter- 
pretando  explanant  (1).  Quin  etiam  demonstrarem 
Augustinum  philosophia,  theologia,  controversiisimpul- 
sum  fuisse,  ut  antitheton  in  sententias  aut  in  ipsa  verba 
includeret,  ni  timerem  ne  a  litteris  discederem  et  in  dog- 
maticam  theologiam  incurrerem.  Attamen  breviter  notan-. 
dum  est  nostrum  Doctorem  per  totam  fere  vitam  ,  aut 
Manichaeorum  doctringe  assensum  fuisse  ,  aut  adversus 
eam  fortiter  pugnasse,  et  de  vera  Religione  ,  de  civitate 
Dei,  de  gratia  divina  duas  inter  se  luctantes  sententias 
exposuisse. 

Hoc  autem  multarum  narrationum  proprium  esse  mihi 
videtur,  ut  maximam  similitudinem  referantearum  fabula- 
rum,  quae  ad  scenam  componuntur.  Atqueid,  quod  est  in 
tragoediis  optimum,  duplici  modo  narrationes  sancti  Au- 
gustini  effingunt.  Primum  quidem  populus  Ghristianus 
tanquam  adjutorem  sui  dilectissimi  episcopi  se  gerebat 
et  cum  eo,  veluti  chorus  antiquus,  sermocinabatur.  Au- 
gustinus  enim,  nonaliter  ac  Joannes  atque  ipse  Christus, 
«  ad  dilectionem  omnia  referebat  »  atque  ad  eam  quasi  ad 
caput  et  columen  totius  GhristianEe  orationis  revocabat. 
Namque  si  duo  oratores  se  praebuissent,  unus  quidem 
dicendi  minime  peritus,  doctrinae  tamen  Ghristianae  non 
expers,  alter  vero  disertus,  doctissimus  et  glori^e  cupidus, 
nostro  Doctori  nulla  dubitatio  fuisset.  Atqui  populus,   qui 


(1)  Lowth  ,  De  Poesi  sacra  Hebraeorum  ;  Herder  ,  Esprit  de  la  Poesie 
hebraique  ;  Reville  ,  les  Psaumes  ;  Tabbe  Vigouroux,  Manuel  biblique  ; 
E.  Renan,  Histoire  generale  des  langues  semitiques,  Etudes  d^histoire  re- 
ligieuse,  Histoire  d'Israel. 

nonnunqiiamsuosoptimosaniicoscogiioscitjSummoardore 
Auguslinum  diligebal.  Incredibile  est  igitur  quam  familia- 
ritcr  Ilipponensis  episcopuscum  plebe  viveret.  Res  enim 
sacras  cum  vulgaribus  servilibusque  operibus  conferre, 
audicntium  interpellationes  tolerare  aut  movere,  «  quod 
valde  putre  est »  exponere,  contra  pravas  religiones  repu- 
gnare,  lacrimas  efFundere,  hoc  Augustino  consuetudini 
erat.Omnem  etiam  apparatum  et  nimiam  urbanitatem  adeo 
vitabat,  ut  in  collaquiis  sublimibus  populum  sic  compel- 
laret  : 

«  Quia  Filius  animam  suam  sibi  reddidit,  quid  a  nobis 
«  exspectatis  ?  Ipse  dicat  :  Potestatem  habeo  ponendi  ani- 
«  mani  meam.  Nondum  dixi  quod  promisi.  Ponendi  dixi, 
«  sed  jam  clamatis  quia  prsevolatis.  Eruditi  quippe  in 
«  schola  Magistri  coelestis,  tanquam  lectiones  intente 
«  audientes,  pie  reddentes,  quid  sequatur  non  ignoratis. 
«  Potestatem,  inquit,  habeo  ponendi  animam  meam  et 
«  potestatem  habeo  iterum  sumendi  eam  (i).  » 

Hic  manifestum  est  Ghristi  resurrectionem  et  ab  ora- 
tore  simul  et  a  Ghristiano  populo  narratam  fuisse,  quae 
disserendi  ratio  nonnisi  apud  tragicos  comicosque  poetas 
et  in  colloquiis  Platonis  aliorumque  reperitur.  Alia  autem 
die,  Augustinus  verbis  explanabat  quamdamnarrationem 
exActibus  Apostolorufn  sumptam;  perinde  ac  dulcissimus 
magister  suum  discipulum  docens,pauIum  interrupta  lec- 
tione,  de  verborum  significatione  monct.  «  Gum  lectio 
«  legeretur  de  libro  qui  inscribitur  Acius  Apostolorum,am' 
«  madvertistis  quid  contigcrit  eis  qui  cum  viilam  vendi- 
«  disscnt,  subtraxerunt  dc  pretio  villac  et  ante  pcdes 
«  ApostoIorum,quasi  totum  pretium  posuerunt.  Continuo 
«  correpti  exspiraverunt  ambo,  vir  ct  uxor  ejus.  Nonnullis 
«  videtur  nimis  severa  ista  fuissc  correptio...  (2).  » 

(1)  Serm.  LII,13.—  Legendus  est  etiam  Serm.  CCCIII.  c.ip.  lii . 
(2)  S«m.  CXLVIII,  caput  i. 

QuaRdam  etiam  certa  verba,  qiiae  apud  Augustinum  sae- 
pissime  occurrunt  et  Sermones  colloquiis  simillimos  effi- 
ciuntjhic  proferenda  esse  arbitror  :  «  Hoctautum  altendat 
M  Charitasvestra...  Audi  ergo  meDomnepauper  :cumenim 
«  illum  sanctum  ulcerosum  te  esse  dicis,  timeo  ne  super- 
«  biendo  non  sis  quod  dicis  ...  (1)  Probemus  singula, 
«  judices  auditis,  causa  proposila  est,  tesles  procedant. 
«  Dicat  mihijudicium  vestrum  ,  quod  solet  causas  agen- 
«  tibus  dici  :  Doce  quod  promittis.  Doceo  plane  adjuvante 
«  Domino  et  coelestis  juris  recito  lectionem.  intente  au- 
«  distis  proponentem  ,  audite  intentius  jam  proban- 
«  tem  (2).  »  Praeterea,  Augustinus  non  solum  colloquiis 
saepissime  usus  est,  sed  etiam  se  eamagni  facere  et  ceteris 
narrationis  partibus  anteponere  non  ambigue  professus 
est  :  «  Quas  voces,  inquit,  ille  Martyr  audierit,  quasred- 
«  diderit,  quse  tormenta  devicerit  decursa  lectio  declara- 
«  vit  et  nobis  tanquam  in  conspectu,  quae  gesta  sunt, 
«  posuit  (3).  » 

Ubicumque  germana  narratio  non  adumbratur  ,  patet 
Sanctum  Augustinum  auditoribus  familiariter  uti  etjam 
cognita  breviter  commemorare  eo  consilio,  ut  ea,  quae 
Christiani  sentiunt^conjecturaauguretur  et,si  necesse  sit, 
refellat  :  «  Exhortationes  earum  martyrum  ,  in  divinis 
«t  revelationibus,  triumphosque  passionum  ,  cum  lege- 
«  rentur,  audivimus,  eaque  omnia  verborum  digesta  et 
«  illustrata  luminibus,  aure  percepimus,  mente  specta- 
«  vimus,  religione  honoravimus,  charitatelaudavimus(4).  » 
Oratorigitur  et  Christiamus  populus  semper  inter  se  col- 

(1)  Serm.  XIV,  caput  iii. 

(2)  Serm.  LII,  caput  iv. 

(3)  Serm.  CCLXXV,  1.  In  natali  martyris  Vincentii. 

(4)  Serm.  GCLXXX,  caput  i. 

loquiinliir,  aiil  salloin  quanulam  narralionis  formam  col- 
loquiu  siiiiillimam  acUiibcnl. 

Quod  vero  attinct,  non  ad  actores,  sed  ad  ipsius  fabu- 
Ite  leges,  hoc  Augustinus  ex  parte  negligit  ,  ex  parle  au- 
tem  diiigentissime  curat.  Ita  quidem  de  doctissima  et 
quasi  perfccta  imitalione  minime  cogilans  ,  personas  a 
personis  nunquam  sejungit.  Ad  patriarchas^  prophetas, 
sacerdotes,  martyfes,  virgines  innumerosque  sanctos  de 
quibus  in  Sermonibus  agitur,  animum  attende,  atque  illam 
celeberrimam  lcgcin^  quam  tulit  Horalius  (1),  ab  Augus- 
lino  continuo  i^crrumpi  certior  fies.  Onmes  enim  per- 
sonac  eodem  modo  loquuntur,  id  est,  tanquam  subtiles 
philosophi,  de  rebus  theologicis  autdemoribus  disserunt, 
aliquandoque,  non  aliter  ac  ipse  Augustinu»,  gratissima 
miserabiliave  narrant.  Attamen  bonos  a  malis  discernere 
nosterDoctor  nonnun([uam  conatur.Tum  vero,  fateor,  simi- 
lis  istis  auctoribus  tragosdiarum  incoinpositarumquac  p[e- 
bem  rusticam  prorsusque  incultatn  deIectant,personassuas 
incaliide  notat  ,  nedum  earum  mores  doctissima  arte 
effingat  :  «  Videamus  ergo.  Adductus  est  ad  Ananiam 
«  (Saulus),  et  Ananias  interpretatur  ovis.  Ecce  lupus  rapax 
«  adducitur  ad  ovem  sequendam,  non  rapiendam.  Sed  ne 
«  repentinum  ovis  expavescerct  lupum  ,  ipse  pastor  dc 
«  coelo,  qui  ha)C  omnia  faciebat,  nunliavit  ovi  lupuin  ven- 
«  turum,scdnon  s;iRviturum.  I^ttamcn  tam  immanisfama 
«  lupum  illum  praccesserat,  ut  nou  posset  ovis  audilo 
«  cjus  nominenon  conturbari.  Nam  cuin  Doininus  Jcsus 
«  cidem  Ananiic  nuntiaret  Paulum  jain  vcnissc  ut  cre- 
«  dcrct  et  ad  eum  Ananiam  ire  dcbere,  ait  Ananias  :  Do- 
«  mine,    audivi  de  isto    hoininc,   quia   mulla   maia    ope- 


(1)  Nec  sic  ciiilar  Irapico  diflerre    oolori, 

Ut  niliil  inlcrsit,    Davnsne    loqnalur  an  audax 
Pytliias,  ciuu  ncto  lucrata  Sinone  talenluui. 

((  ratu?  est  in  sanclos  tuos  ;  et  nunc  litteras  accepit  a 
«  principibus  sacerdolum  ,  ut  ubicumque  invenerit  tui 
«  nominis  sectatores,  pertrahat. . . .  Mira  et  magna  res 
«  geritur.  Lupo  saevitia  interdicitur,  lupus  ad  ovem  cap- 
«  tivus  adducitur  (1).  »  Ubi  artem  Sancli  Augustini  non 
omnino  mancam  ,  sed  paulum  inchoatam  et  rudem  esse 
certum  est. 

At  conlra,  factum  ipsum  callide  exponit,  servandarum 
quidem  memor  legum,  quas  ipse  protulil  in  quarto  de 
Doctrina  christiana  libro  et  in  ilio  opere,  cui  de  catechi- 
zandis  Radibiis  nomeninscribitur.  Namquehaud  sinepura 
quadam  voluptate  legimus  illud  eximiuui  exemplum  de 
restituenda  re  aliena  ,  quod  jam  attulimus  (2).  Qua 
in  narratione  multae  sunt  ex  iis  summis  laudibus 
quas  litterati  viri  peritissimis  scriptoribus  gloriae  ver- 
tunt.  Augustinus  enim,  quanquam  breviter  omnia  narrat^ 
nihil  tamen  omittit  et  rem  gestam  oculis  nostris  ita  sub- 
jicil^  ut  ipsius  pauperrimi,  sed  eximia  probitate  praediti, 
proscholi  verba  quasi  audiamus.  Atque  propterea  quod 
praeclarissimus  e  gallicis  fabularum  auctoribus  (3)  nos- 
trum  piissimum  et  sauctissimum  episcopum  contulit  cum 
illo  peritissimo  sed  inhonesto  scriptore  qui,  decimo 
sexto  saeculo,  res  geslas  a  tribus  gigantibus  peregit  (4), 
aliquid  majus  et  forlasse  inconsultum  tentabo.  Quilibet 
enim  e  litteralis  viris,  qui  nunc  sunt,  profecto  incitaretur 
ad  '\\\u6.exemplu7n  exiniium  de  restituenda  re  aliena  com- 
parandum  cum   quadam  celeberrima  narratione  (5),  quae 

(1)  Sernt.  CCLXXIX,  caput  i,  2. 

(2)  Serm.  CLXXVIII,caput  vn. 
.(3)  La  Fontaine 

(4)  Rabelais. 

(51  Le  Bucheron  et  sa  Cognee,  V.  Taine,  la  Fontaine  et  ses  Fahles,  troi- 
sieme  partie,  cbap.  i. 

in  triiim  gigantum  jam  citala  liistoria  rcpcritiir.  Atqiieita, 
sinc  dubio,  ci  opportunitas  optima>  comparationis  insti- 
tucnda>  ultro  se  ollcrrct  ;  quod  breviter  designo,  non  per- 
ficio,  ne  piissimum  nostrum  Doctorem  vel  levissima  con- 
tumelia  invitus  afficere  fortasse  vidcar. 

Pra3ter  hacc,  sunt  in  narrationibus  Sancti  Augustini  pe- 
culiaresquasdam  virtutes,  quas  non  solum  apudinhones- 
tum,  licet  pcritissinvum  scriptorem,  sed  apud  fere  omnes 
doctores  nunquam  occurrunt.  Hipponensis  enim  episco- 
pus,  tanquam  tragicus  scriptor,  res  gestasexplicat  dupli- 
cem  ob  hanc  causam,  quod  et  auditores  vehementissimo 
ardore  diligit  et  imitandorum  martyrum  sanctorumque 
magnopere  cupidus  eorum  personas  ipse  sustinet.  Eum 
quidem,  non  aliter  ac  martyres,  dolore  cruciari  et  divino 
Spiritu  tangi  et  verba  quasi  fervida  sa^pissime  profcrre 
dicas  :  «  Ut  autem  Laurentius  accendcrct  in  iram  perse- 
«  cutorem  hoc  fecit,  non  illum  volens  irasci,  sed  suam 
«  fidem  cupiens  posteris  commendare  et  quam  securus 
«  moreretur  ostendere  :  Pergant,  inquit,  mecum  vehicula 
«  in  quibus  apportem  opes  Ecclesiae.  Missa  suut  vehi- 
«  cula,  oneravit  ea  pauperibus  et  redire  jussit  dicens  : 
«  Ucc  sunt  opes  Ecclesice.  Et  verum  fratres  :  magna^  opes 
«  sunt  Christianorum,  necessitates  egentium  ;  si  intelli- 
«  gamus  ubidebeamus  servare  quod  liabemus.  Ante  nos 
«  sunt  egentes  :  ibi  si  servaverimus,  non  perdemus.  Non 
«  timemus  ne  aliquis  tollat  ;  ille  cnim  qui  dcdit  scrvat. 
«  Nec  meliorem  possumus  invenirc  cuslodcm  ncc  fidc- 
«  liorem  promissorem  (1).  »  Ejusmodi  innumeras  nar- 
rationes  qui  colligeret,  iile  quoddam  epicum  pocma,  sed 
tragicorum  artc  scriptum,  procul  dubio  com|)onci'ct.  Ete- 
nim  antiquorum  Christianorum  mirandum  vita^  gcnus, 
virginum    sacrarum  divinus    castusquc    furor,  marlyrum 

(1)  Serm.  CCCII,  cap.  ix. 

tormenta,  dicta   suprema   et  mors  eximii  carminis   epici 
maleriam  prgcbent  et  ciim  ingenio  Augustini  omni  modo 
congruunt.    Optandum   est  igitur  ut  unus  e  nostris  Gal- 
licis  sacerdolibus,   aut  quilibet  vir  in  litteris   christianis 
versatus,  e  Sermoiiibus  multas  narrationes  excerpat  atquo 
eclogarios  locos  piis  Ghristianis  utiies  eruditisque  omni- 
bus  lectoribus  acceptissimos  edat.  Unum  quidem  aliud 
exemplum  ,     sed   quod    suavissimum     et    pulcherrimum 
judicem  ,   proferam    :    «   Videamus ,     charissimi ,   videa- 
fl  mus,  spectemus    magnum    specfaculum  ;  spectemus   et 
«  diei  crastino  proponendum.  Videamus.  Ecce  Stephanus 
«  lapidatur,   sit   constitutus  quasi    ante  oculos   nostros. 
«  Eia    membrum   Christi  ,    eia   alhleta    Christi  ,   inspice 
«  illum  qui  pro  te  pependit  in  ligiio.  Crucifigebatur  ille, 
«  tu   lapidaris.    Ille   dixit    :    Paler    ignosce     illis  ,    quia 
«  nesciunt    quid    faciunt.    Tu   quid  dicis ,    audiam.    Vi- 
«  deam  te,    ne   forle  possim   imitari  vel    te.  Primo  bea- 
«  tus   Stephanus    stans  oravit   pro    se,   et  ait    :    Domine 
«  Jesu ,    accipe    spiritum    meum.    Deinde    positis    geni- 
«  bus    pro     lapidatoribus    orans    :    Domine    inquit  ,    ne 
«  statuas    illis   hoc    peccatum.    Hoc    dicto  ,    obdormivit. 
«  O  felix  somnus  et  requies  vera  !  Ecce  quid  est  requies- 
«  cere,  pro  inimicis  orare.  Sedpaululum  queeso  te,  sancte 
«  Stephane,  expone  mihi  hoc,  nescio  quid,   quare  pro  te 
«  stans   orasti,  et    pro  inimicis   genu  fixisti  ?  Respondet 
«  fortasse  quod   intelligimus  :  Pro  me  stans  oravi,  quia 
«  pro    me    qui  recte  Deo   servivi  oravi  ,    orando  et  im- 
«  petrando    non  laboravi  (1).  »   Nunc  fortasse  ii,  qui   ad- 
versus  religionem    Christianam   repugnant,  Augustinum 
nonnunquamdulcissimaquadametpiissima  ebrietatequasi 
obrui   mente  cogitabunt ;  Christiani  autem,  qui  in  sacris 
scripturis  intellegendis  suntversati,  verba  beati  Pauli  me- 
minerunt  et  secum  dicent  :  Augustiiius  stultus pro  Christo 

(i)  Serm.  XLIX,  caput  x. 

factus  cst  atqiic  nonnisi  in  infinnitatihiis  et  in  criice  Do^ 
mini  nostri  Jcsu  Chrisli  gloriatus  est. 

AttaiTien  hae  laudes,  quas  nostro  Doctori  maxima  cum  vo- 
luptate  tribuo,  ut  onincs  jusliliae  leges  serventur,  paulum 
coang-uslandci>  sunt.  Ejusinodi  enini  narrationes,  quamvis 
eos  qui  legunt  ad  magnam  admirationem  traducanl,  ex 
parte  debiles  et  iraperfectae  sunt.  Augustinus  lotum 
factum  omnino  cognoscere  et  cerlo  ordine  explicare  non 
curat,  sed,  veluti  poeta,  singula  circumvagatur  atque  aut 
in  rebus  parvi  momenti  diu  immoratur,  autmaxima  negli- 
git.  Lege  quidein  illum  insignein  sermonem  XXXVII 
in  quo  de  muliere  forti  agitur ,  et  singula  verba,  quae 
sunt  in  sacra  Scriptura  ab  Augustino  amplificata  fuisse 
certior  fies.  Ex  alia  vero  parte  ,  idem  narrator  facla  ali- 
quando  in  breve  adeo  cogit,  ut  ejus  verba  vix  intellegi 
possint.  Augustinusenim,  non  narrationes  prorsus  abso- 
lutas,  sed  potius  narrationum  partes  componebat,  prople- 
rea  quodet  de  erudiendo  populo  semper  cogitabat  et  non- 
nisi  facta  jam  ab  auditoribus  nota  ampiificabat.  «  Ho- 
«  diernus  dics  anniversaria  repHcatione  nobis  in  memo- 
«  riam  revocat  et  quodam  modo  repr.ncscntat  diem  quo 
«  sanctae  famula3  Dei  Perpetua  et  Felicitas  coronis  mar- 
«  tyrii  decoratac  perpetua  felicitate  floruerunt,  tenentes 
«  nomen  Ghristi  in  priiclio  et  simui  invenientes  eliam 
tt  suum  noinen  in  priicmio.  Exhortationes  earum,  trium- 
«  phosque  passionum,  cum  iQgcvcnlur,  audiuiniiis,mente 
«  spectcwinius  (1).  «Quapropter  Augustinus  raro  narra- 
tiones  proprie  vcreque  dictas  componil,  sed  sa^pissime 
narrationes  coram  populo  jam  recitatas  explanat  :  quod 
quidam  nimium  scvcri  judices  magnum  viliumessc  for- 
tasse  arbitrabuntur.  Litterati  autem  viri  id,  quod  in  hoc 
dicendi  genere  novum  ct  pulchcrrimum  inest,sanc  dcprc- 

(1)  Serm.  CCLXXX,  caput  viu. 

hendenf  atque   omnes  narrationes  Augustini   uno  animo 
collaudabunt. 

Attamen  quot  et  quanlae  oratorise  virtutes  in  his  narra- 
tionibus  eniteant  me  exprimere  non  posse  fateor.  Etenim 
qui  conaretur  noslri  Doctoris  omnes  facultates  in  certum 
quemdam  ordinem  adducereet  varia  cogitandi,  sentiendi, 
dicendi  genera,  quae  in  ejus  operibus  occurrunt,  brevi- 
ler  designare,  ille  rem  suam  inconsulte  gereret,  Notata 
igitur  hac  rarissima  et  quasi  ditissima  varietate,  cliversas 
et  maxime  conspicuas  narrationum  formas,  quas  Augusti- 
nus  adhibuit,  proferam  et  quasi  ante  oculos  lectoris  pro- 
ducam . 

Etcnim  Hipponensis  episcopus  ,  gravissimus  vir  et 
tenera  animi  mollitudine  pra?ditus,  nonnunquam  tamen 
cum  suo  populo  cavillabatur  et,  satiricorum  aut  comico- 
rum  scriptorum  modo,  mores  oratione  effingebat.  Nonne 
insequentem  narrationem  cum  iis,  quae  sunt  in  operi- 
bus  Plauti  aut  Terentii,  comparandam  esse  aliquis  jure 
diceret  ?  «  Jam  vero  illud  ,  quanquam  admonere  non 
«  debui  ,  quando  quidem  tempas  humiliandae  animae  , 
«  quantum  potui,  maxime  commendavi  ;  tamen  propter 
«  hominum  errores  tacere  non  possum.  Sunt  quidam 
«  observatores  Quadragesimae  deliciosi  potius  quam 
«  religiosi  ,  exquirenles  novas  suavitates  magis  quam 
«  veteres  concupiscentias  castigantes  ;  qui  pretiosis 
«  copiosisque  apparatibus  fructuum  diversorum  ,  quo- 
«  rumlibet  obsoniorum  varietates  et  sapores  superare 
«  contendunt  :  vasa  in  quibus  coctae  sunt  carnes  tan- 
'«  quam  immunda  formidant,  et  in  sua  carne  ventris  et 
«  gutturis  luxuriam  non  formidant :  jejunant,  non  ut  soli- 
«  tam  temperando  minuant  edacitatem  ;  sed  ut  immode- 
«  ratam  diflferendo  augeant  aviditatem.  Nam  ubi  tempus 
«  reficiendi  advenerit,  opimis  mensis  tanquam  pecora 
«  praesepibus    irruunt  ;    numerosioribus    ferculis    corda 

«  obruunt  ventresque  distendunt,  artificiosis  et  peregri- 
«  nis  condimentorum  diversitatibus  gulam,  ne  vel  copia 
«  compcscatur,  irritant.  Dcnique  tantum  capiunt  man- 
«  ducando,  quantum  digerere  non  sufficiant  jejunando. 
«  Sunt  etiam  qui  vinum  ita  non  bibunt,  ut  aliorum  expres- 
«  sione  pomorum  alios  sibi  liquores,  non  salutis  causa, 
«  sed  jucunditatis,  exquirant  (1).  »  Scepe  eliam  narrat  Au- 
gustinus  quoedum  facta  non  lubrica  quidem ,  sed  quae 
quivis  e  recentissimis  sacris  oratoribus  leviter  attingere 
vix  auderet.  Audi  enim  eum  de  durissimis  certaminibus, 
de  partu,  et  de  morte  sanctae  Felicitatis  in  sacra  contione 
loquentem  :  «  Felicitas  vero  in  carcere  praegnans  fuit. 
«  In  parturiendo  femineam  conditionem  feminea  voce  tes- 
«  tataest.Non  aberat  Evae  pcena,  sed  aderat  Mariae  gratia. 
«  Exigebatur  quod  mulier  debebat  ;  opitulabatur  quem 
«  Virgo  pepererat.  Denique  editus  est  partus,  immaturo 
«  mense  maturus.  Actum  est  enim  divinitus  ut  non  suo 
«  tempore  onus  uteri  poneretur,  ne  suo  tempore  honor 
«  martyrii  differretur.  Actum  est,  inquam,  divinitus ut  inde- 
«  bilo  die  fetus  ederetur ,  dum  tamen  tanto  comitatui 
«  debita  Felicitasredderetur  (2).  »  Augustino  quoquemos 
eratnarrationemsuamdeserere,utea,quaecontradoctrinam 
chrisiianam  dici  possent,  dilueret,  aut  audientes  ad  verita- 
tem  humili  animo  accipiendam  seu  ad  prsecepta  Dei  servanda 
vehementer  hortaretur  (3).  Denique  Ilipponensis  episco- 
pus  quasdam  insolitas  res  insolita  rationenarrat,  quac;  nos 
recentes  lectores  summa  miratione  commovet  et  illud, 
quod  omnes  sentimus,  quasi  obruit  atque  deturbat.  Hac 
enim  nostra  a^tate,  multi  homines  non  solum  in  nonnul- 
lis  erroribus,  velut  antiqui  hiLM-ctici,  versantur,  sed  totam 
Ecclesiu3   doctrinam  respuunt  atque   ejus    legibus  legea 

(1)  Serm.  CCX,  caput  vili. 

(2)  Serm.  CCLXXXI,  caput  iu. 

(3)  Serm.  CCCXVIII,  1. 


—  48  - 

contrarias  opponunt.  Refert  igitur  sacrorum  oratorum,  si 
quando  aliquod  miracuium  narrent,  dilucideet  longum  ex- 
plicare  quo  modo  lioc  miraculum  factum  sit  et  a  quibus 
viris  visum  sit  ;  quoq  omnes  Ecclesiae  ministri  qui  nunc 
sunt,  diligenter  curanL  Sed  contra  Auguslinus  adeo  op- 
portunitatem  illius  tractatus,  quem  theologici  scriptores 
de  pem/?eZi^/o«e  vocant,  instituendi  nonarripit,  utmiracu- 
lum  tanquam  factum  commune,  non  sine  quadam  negli- 
gentia,  narret.  «  Non  eum  diem  quo  hic  posita  est,  sed 
({  eum  diem  hodie  celebramus  quando  inventa  est  pre- 
«  tiosa  in  conspectu  Domini  mors  sam^torum  ejus  per 
«  Ambrosium  episcopum  hominem  Dei,  cujus  tunc  tan- 
«  tae  gloriae  martyrum  etiam  ego  testisfui.  Ibi  eram,  Me- 
«  diolani  eram,  facta  miracula  novi,  attestante  Deo,  pre- 
«  tiosis  mortibus  sanctorum  suorum  :  ut  per  illa  miracula 
«  jam  non  solum  in  conspectu  Dei,  sed  etiam  in  cons- 
«  pectu  hominum  esset  mors  illa  pretiosa.  Caecus  notissi- 
«  mus  universae  civitati  illuminatus  est,  cucurrit,  adduci 
«  se  fecit,  sine  duce  reversus  est.  Nondum  audivimus 
«  quod  obierit,  forteadhuc  vivit.  In  ipsa  eorum  basilica, 
«  ubi  sunt  eorum  corpora,  totam  vitam  suam  serviturum 
«  se  esse  devovit.  Nos  illum  gavisi  sumus  videntem, 
«  reliquimus  servientem  (1).  » 

Quod  si  hanc  sermonis  partem  compares  cum  illis  no- 
tissimis  verbis  (2),  qua3  unus  e  recentissimis  celeberri- 
misque  gallicis  scriptoribus  nuper  protulit ,  magnopere 
non  stupescere  procul  dubio  non  poteris.  Quod  enim 
Christianus  Doctor  negligenter  exponit,  hoc,  testante 
Gallico  scriptore,  dignum  est  quod  a  dbctissimis  viris 
longum    attenteque  inspiciatur.  In   narrationibus   igitur 

(1)  Serm.  LXXXVI,  caput.  v. 

(2)  Legenda  sunt  ea  quse  unus  e  scriptoribus  qui  nuuc  sunt,  de  miracu- 
lis  dixit.  Renau,  Vie  deJesus.  lutroduct.,  p.  50. 

quas  Sanctus  Augustlnus  Scrmonibus  suis  iniscuit,  sum- 
mam  divQrsitat^pi  esse  patet. 

Rcliquum  est  ut  de  genere  dicendi,  quo  Augustinus  in 
narrationibus  utitur,  paucis  disseram.  Sed  primum  quaeso 
a  litteratis  viris  ne  in  lioc  meo  opusculo  me  de  verborum 
elegantia  et  de  Rhetorum  pra^ceptis  non  tractavisse  con- 
querantur.  Rebus  enim  dare  operam  et  verba  paululum 
negligere,  quam  st41i  ornamenla  nimio  ardore  prosequi 
praeslat.  Conferat  benignus  lector  Silium  Ilalicum,  ut 
exemplum  quoddam  afferam,  aut  Statium,  aut  Glaudianum, 
aut  ceteros  ejusmodi  scriptores,  qui  suam  orationem  ma- 
xima  diligentia  poliebant,  cum  barbarisoratoribus  Tertul- 
liano  ,  Gregorio,  Salviano,  qui  rhetoricae  regulas  contem- 
nere  videbantur  (1).  Hi  quidem,  quanquam  in  recentibus 
nostris  scholisimmerito  negligunlur,etiam  nuncsuntvivi 
etvividi,  et  iiquiadulescentium  mentes  informent  et  doc- 
torum  disputationibus  alimoniam  praestent. 

Prseterea,  non  aliter  in  narrationibus  quam  in  ceteris 
Sermonum  partibus  (2)  Hipponensis  episcopus  locutus  est. 
Praecipue  autem  designari  yolo  illas  submissas  et  sim- 
plices  homilias  in  quibus,  ex  occurrentis  festi  opportuni- 
tate,Scripturarumquemdamlocumexplanabat.  Atqueeum, 
dum  narrationes  suas  ordine  disponit,  magistro  qui  nuUo 
apparatu  discipulos  erudit,  aut  palri  qui  cum  dilectissi- 
misfiliis  suis  colloquitur,potius  quam  docto  et  peritoviro 
qUi  ornatissimam  orationem  habet,  similem  esse  dixeris. 

(1)  LaFin  du  Paganisme y\i\re  III,  chap.  i,  par  M.  Gaslon  Boissier. 

(2)  V.  Villemain,  Tableaude  Veloqucnce  chreliennc  auIV»  sjccfc,— Ebert, 
Histoire  gendrale  dc  la  lilteralure  laline; — t^harpcutier,  Etude  sur  les  Peres 
de  1'Eglise  ;  — Coliacamp,  Etude  critique  sur  la  mithode  oratoirc  de  Saint 
Augustin. 

Etenim  ab  Africano  populo,  quippequi  e  maritimis  ho- 
minibus  et  ignaris  agricolis  constaret,  Christi  praecepta 
explicantem  aut  facta  commemorantem  audiri  etintellegi 
Augustinum  ante  omnia  voluisse,  nemoestqui  non  pers- 
piciat.  Sui  immemor  et  illi  gloriae,  quam  plerique  oratores 
maximo  ardore  prosequuntur,  minime  consulens,  nequa" 
quam  curatut,  adhibitis  elocutionis  anliquis  artificiis,  au- 
dientes  admiratione  moveat  atque  ora  populi  in  se  con- 
vertat. 

At  Hipponensis  episcopus,  dum  in  conspectu  sive  doc- 
torum  sive  ignarorum  narrationes  habet,  nonnisi  expla- 
nandae  sacrae  Scripturae  laborem  impendit.  Qui  tamen 
eum  libris  sacris  velut  nostros  gallicos  oratores  uti  cen- 
seret,  ille  profecto  maximo  errore  caperetur.  Nostri 
enim  oratores  ,  qui  decimo  septimo  saeculo  florue- 
runt  quique  nunc  sunt  ,  e  sacra  Scriptura  unum  quod- 
dam  brevissimum  propositum  sumunt,  quod  variis  et  ad 
diversas  res  pertinentibus  argumentis  defendant.  Saepis- 
sime  etiam  verbum  sacrum  protulisse  nobis  videntur, 
non  ut  totam  orationem  suam  breviter  complecterentur, 
sed  ut  ornate  dicerent  aut  antiquae  et  quasi  necessariae 
consuetudini  servirent.  Brevissimum  tandem  propositum 
e  sacra  Scriptura  sumptum  et  in  initio  diceudi  recitatum 
nonnulli  oratores,  suam  piam  causam  agendo,  oblivis- 
cunturaut  quam  paucissimis  verbis  vix  commemorant. 

Non  ita  quidem  se  gerit  Augustinus  :  nam  si  de  rebus 
in  sanctos  libros  non  apte  cadentibus  interdum  disserere 
cogitur,  occasionem  Scripturae  proferendae  adipiscitur,  et 
venerabilem  stilum  sanctorum  auctorum,  ut  ipse  aiebat, 
avidissimearripit.  Itaque  multas  et  amplaset,  ut  ita  dicam, 
optimarum  cogitationum  epulis  saturalas  narrationes  de 
sacra  Scriptura  edidit.  Adde  quod  Augustinus,  qui  nullam 

snnctorum  librorum  partem  contemnit,  proprie  tamen 
8tudet  illi  Vctcri  Tcstamcnto,  quod  nostri  Galiici  scrip- 
tores,  uno  excepto(l),  rarissimcaut  quasi  timidiore  animo 
agitant.  Delectatur  quidem  in  explanandis  illis  sacrisnar- 
rationibns,  quoe  nos  maxima  admiratione  afficiunt,  nedum 
illius  antiquas  aetatis  eum  pudeat.  Etenim  terrestris  para- 
disi  memoriam,  Noe,  Abraham,  Moysis,  Ruth  historiam, 
ceterasque  Veteris  Testamenti  personas  ocque  ac  Joan- 
nem  Baptistam  aut  Apostolos  aut  Christum  commemorat. 

Denique  hic  mihi  referre  liceat  quacdam  eximia  verba, 
quBB  duo  doctissimi  peritissimique  scriptores  iique  inter 
se  dissimillimi,denarrationibus,quao  suntin  SanctiAugus- 
tini  Sermoficbus,  protulerunt.  Unusquidem,  ad  Hipponen- 
sem  episcopum  nimis  laudandum  minime  propensus,  in 
digressionibus,  atque  igitur  in  narrationibus,  «  nescimus 
quidjucundi  inesse  »  confitetur  (2).  Testante  altero,  (Mel- 
densem  episcopum  nostri  Doctoris  piissimum  et  praccla- 
rissimum  discipulum  dico),  non  solum  narrationes  varie- 
tate  multisque  virtutibus  ornatae  sunt,  sed  etiam  recte 
collocalae  et  cumceteris  orationis  partibus  conjunctrc  (3), 
quod  nequaquam  discrepat  ab  iis,  quac  ,  ineunte  hoc  nos- 
tro  capite ,  diximus.  Neque  enim  in  ea  re  tam  cura- 
bat  yVugustinus  ut  rhetornm  praeceptis  inserviret,quam  ut 
theologiam  aut  piam  audientium  libidinem  sequeretur. 
Digressiones  etiam  et  narrationes  in  Sermonibus,  iisque 
popularibus,  frequentiores  esse  quam  in  cetcris  traclati- 
bus,  quidoctisaddicebantur,  Meldensis  noster  episcopus, 
maxima  opportunitate,  notat. 

Talem    crgo  in  narrando  Ilipponensis  episcopus  scsc 

(1)  Bosauet. 

(2)  Richtrd  Simon,  Histoire  critique  deVAncien  Teslament. 

(3)  Bossuet,  Difensc  de  la  Tradition  et  des  Pires,  iiv.  IV,  cliap.  xviii. 

prsebuit.  Cujus  ih  narrationibus  fbrsan  reperire  estquae- 
dam,  quse  minus  admittant  severiorum  judicum  teretes 
aures,  et  qua?  paulum  rudia  aut  puerilia  limatulo  et  poli- 
tulo  scriptori  videantur.  Sed  hujusmodi  narratorem  Hip- 
ponenses,  immoque  Carthaginienses  auditores  permirum 
in  modum  dilexerunt,  atque  ei  ut  similes  familiari  suavi- 
tate  fiant  Chrisliani  oratores,  erudiendae  simul  et  delec- 
tandae  piebis  cupidi,  optandum  est. 


GAPUT   QUARTUM 

Augustini  narrationes  cum  Tullii  narrationibus 
breviter  compsirantur, 


SaepiBsime  Tuliii  hactenus  me  mentionem  intulisse  in 
memoriam  lectoris  inprimis  reduco.  Etenimmulta  ex  iis, 
quae  jam  dicta  sunt,  huc  recidunt ,  ut  artem  Augustini 
ab  arte,  quae  in  scholis  rhetorum  vigebatet  quam  Tullius 
pernoscebal,  quodam  modo  secernant ;  haec  tamen  com- 
paratio  quasi  obliqua  et  manca  haberi  possit.  Nunc  au- 
tem  quibus  in  rebus  narrationes  Tullii  et  Augustini  inter 
se  similes  sint,  quibus  in  rebus  maxime  difFerant  plane 
dicere  reliquum  est. 

Itaque  notemus  nostros  duos  oratores  non  solum  exem- 
pla  narrationum  in  suis  orationibus  praebuisse ,  sed  de 
illis  rhetoricae  praeceptis,  quae  ad  optimam  rationem  nar- 
randorum  factorum  spectant,  tanquam  peritissimos  ma- 
gistros  disputasse.  Ea  quidem  omnia,  quae  Tullius  de 
narratione  discipulos  suos  docet,  quasi  in  quatluor  genera 
recte  cogas  ;  sciiicet  bre  vitcr  perspicueque  dicendi  legcs, 
artem  rerum  veri  similium  quaerendarum  alquc  pracccpta 
bene  orandi  definitione  dcclarat  et  verbis  cxplicat.  Qua 
in  rhetoricae  parte  ,  tum  Augustinus  cum  TuUio  con- 
sentit,  tum  adversus  eum  pugnat.  Quin  etiam,  Tuilius  in- 
terdum    secum  haud  consenlit,  proplerea  quod  Iria  nar- 

rationum  esse  genera  pronuntiat.  Attamen  si  summam 
Tullianae  rhetoricae  mente  comprehendamus,  orator  bre» 
viternarrare  habebitur  si  inde  incipiet  narrare,  unde  ne- 
cesse  erit,  si  non  ab  ultimo  initio  repetere  volet,  ^t  si 
gummatim,  non  particulatim  narrabit,  si  non  ad  extre- 
mum,  sed  usque  eo  quo  opuserit,  persequetur  (1), 

De  brevitate  dicendi  Augustinus  Christianis  narratori- 
bus  multa  et  inter  sepaulum  diversa  praecepta  tradidit,ita 
ut  eis  facultatem  sermonum  verbis  amplificandorum  aut 
in  angustum  adducendorum  reiiquerit.  Praeterea,  sunt 
multi  sermones  brevissimi  ,  sunt  quoque  sermones  alii 
ampli  et  qui  fortasse  paulo  longius  provecti  tibi  videan- 
tur.  «Nam,  inquit,  si  longus  tibi  videlur  iste  sermo  ,  quo 
«  tanquam  praesentem  rudem  hominem  instruxi  ,  licet  ea 
«  tibi  dicere  brevius,  longiorem  tamen  esse  debere  non 
«  puto  ;  quanquam  multum  interest ,  quid  res  ipsa  ,  cum 
«  agitur,  moneat,  etquid  audilorum  praesentia  non  solum 
«  ferre,  sed  etiam  desiderare  se  ostendat.  Cum  aulem 
«  celeritate  opus  est,  vide  quam  facile  explicari  tota  res 
«  possit  (2).  » 

Augustinus  autem  et  Tullius  in  laudanda  perspicuitate 
dicendi  consentiunt,  immo  se  invicem  explent  ;  sed 
cum  fere  omnes  lectoresea,  quae  Tullius  instituit  (3),  jam 
pernoscant ,  verba  tantum  Augustini  hic  proferenda  esse 
arbitror.  «  Quamvis  in  bonis  docloribus  tanta  docendi 
«  cura  sit,  vel  esse  debeat,  ut  verbum  quod  nisi  obscurum 
«  sit  velambiguum  ,  latinum  esse  non  potest,  vulgi  autem 
«  more  sic  dicitur  ut  ambiguitas  obscuritasque  vitetur... 

(1)  Rhetorica  ad  Herennium,  lib.  I,  cap.  ix ;  J)e  Inventione,  lib.  I, 
cap.  XXI. 

(2)  De  cateehiz.  Rudibus  ,  pars  II,  51. 

(3)  De  Oratore  ,  lib.  II,  caput  lxxx, 

«  Non  soliiin  in  collocutionibus,  sive  fiant  cum  aliquo  uno, 
«  sive  cum  pluribus,  verum  etiam  multo  magis  in  popu- 
«  lis,  quando  sermo  promitur,  ut  inlelligamur  instandura 
«  est.  Solet  autem  motu  suo  significare  utrum  intellexe- 
«  rit  cognoscendi  avida  multitudo:  quod  donec  significet, 
«  versandum  est  quod  agilur,  multimoda  varietate  di- 
«  cendi....  Quid  enim  prodest  clavis  aurea,  si  aperire 
«  quod  volumus  non  potest?  aut  quid  obest  lignea,  si  hoc 
«  potest  (1)  ?  ))  HoG  igitur  unum  interest  inter  duos  nos- 
tros  magistros,  quod  Tullius  apertam  narrationem  ab  ora- 
tore  exigit,  non  ut  omnia  verbis  explanet,  sed  ut  qua9- 
dam  mauifestissima  faciat  et  quaedam  alia  abscondat. 
Ejusmodi  dolis  Augustinum  non  usum  fuisse  patet. 


Veri  similis  narratio  erit  ,  referente  auctore  illius  libri 
cui  RhetoriccL  ad  Hereniiiiim  nomen  inscribitur  ,  si ,  ut 
mos,  ut  opinio,  ut  natura  postulat,  dicemus,  si  spatia  tem- 
porum,  personarum  dignitates,  consiliorum  rationes,  lo- 
corum  opportunitates  constabunt.  Haec  omnia  subtilia 
praecepta  Auguslinus,  quise  non  tanquam  dolosum  causi- 
dicum,sed  solius  verilatis  humillimum  patronumgerebat, 
prorsus  neglexiteteatantum,  quae  verissimaesse  putabat, 
candide  narravit, 

At,  si  de  forma  dicendi  qua  narrator  uti  jubetur, 
disputemus,  Ghristianus  episcopus  ab  oratore  Romano  plu- 
rimum  dissidet.  «  Hoc  in  genere  narrationis  ,  ait  Tullius  , 
«  multa  inesse  debet  fcslivitas  ,  confecta  ex  rerum  varie- 
«  tate,  animorum  dissimilitudine,  gravilate,  lenitale,  spe, 
«  metUj  suspicione,  desiderio,  dissimulalione,errore,  mi- 
«  sericordia,fortunaecoinniutationc,insperatoincommodo, 
«  subila  Icctilia,  jucundo  exitu  rerum,  Verum  hocc  ex  his 

(1)  De  Doetrina  christiana,  lib.  lY,  eaput  x-xi. 

<(  quae  postea     de  elooutione   praecipientur  ,   ornameiita 
«  sumentur  (1).  » 

Sancti  Augustini  verba  nobiscum  nunc  reputemus  : 
«  Nos,  inquit,  decet  esse  cautos,  ne  illa,  quae  vera  narra- 
«  mus,  sine  suarum  causarum  digesta  ,  aut  inani  sua- 
«  vitate  aut  perniciosa  cupiditate  credantur  (2).  »  Genset 
igitur  oratoribus  sacris  suadendum  esse,  ut  falsam  vere- 
cundiam  procul  ejicientes,  verba  vitiosa  ,  si  sit  necesse, 
in  conspectu  rudium  autetiam  doctorum  efferre  audeant. 
Ipse  quidem  brevem  et  quasi  extenuatam  orationem  sem- 
per  exhibuit,  queeque  familiari  sermone,  ut  ita  dicam,  dis- 
simularetur.  Neque  solum  non  arripuit  ,  sed  etiam  vitavit 
occasiones  eruditionis  ostentandae  et  stili  perpoliendi  , 
ita  ut  lector,  omnium  rerum  oblitus,  nonniside  rebusnar- 
ratis  cogitaret, 

Quod  attinet,  non  ad  rhetoricam,  sed  ad  ipsas  Tullii  et 
Augustini  narrationes  jam  nemo  non  perspicit  quid  de 
nostra  comparatione  sentiendum  sit.  Ut  enim  peritis- 
simus  omnium  causidicorum  et  elegantissimus  scripto- 
rum  latinorum  humillimum  episcopum  cum  ignaris  et 
pauperrimis  viris  de  more  conversantem  superat  ,  ita 
narrationes  TuUii  narrationibus  Augustini  praestant.  Sed 
cum  peritissimi  atque  eruditissimi  scriptores  egregias  il- 
las  virtutes,  quae  in  Ciceronis  orationibus  nitent,  notas  fe- 
cerint,  jam  dicta  iterum  proferre  supervacuum  est.  Eam- 
dem  ob  causam,  celeberrimas  ex  illis  narrationibus  (3), 
quibus  princeps  oratorum  romanorum  suas  contiones  or- 
navit  ,  silentio  praeteribo. 

(1)  De.  Inventione,  libri  I,  caput  xiz. 

(2)  iDe  catechizandis  Rudibus,  pars  I,  10. 

(3)  Pro  lege  Manilia ,  cap.  u  ;  —  Pro  Milone,  cap.  ix,  x.  —Jn  Catili-' 
naniy  lY,  eaput  vii.  —Pro  domo^  cap.  lt. 


Me  quidcin  potius  delectat  iminorari  in  iis,  quae  sunt 
gioria)  Saucto  Augustiuo.  Atquc  iuprimis,  quis  cre- 
dat  Romaiios  orauti  Tuilioplausus  dedisse  eo  uno  consi- 
lio  ,  ut  veritatem  justitiamque  colerent  et  oratorem  per- 
fectissimum  honore  prosequerentur  ?  Etenim  in  iis,  quae 
ad  rem  publicam  gerendam  pertinent,  quidam  viri  ab  ho- 
norum  aut  pecuniae  cupiditate  non  abstiuent,  sed  suas  res 
potius  quam  orantium  eloquentiam  spectare  solent.  Ita  fit 
ut  eloquentia  civiiis  sa^pe  non  ad  fidem  auditoribus  fa- 
ciendam,  sed  adgloriam  ipsius  oratoris  augendam,  aut  ad 
serviendum  pravis  cupiditatibusplebis  valeat.  Nam  si  ce- 
leberrimi  oratores  suas  cogitationes,easque  maximerecon- 
ditas,  exprimerent,  nonnunquam  se  adsolam  verecundiam 
locutos  fuisse  faterentur,  eoquod  multiaiiditores  vel  consi- 
lii  capiendi  facultatem  non  haberent,vel  praejudicata  opi- 
nione  tenerentur.  Quos  animi  habitus  Tullius  negligere 
non  poterat,  dum  res  gestas  a  clientibus  aut  abadversariis 
coram  populo  romano  verbis  explicabat.  «  Atque  magis 
hasc  pars  orationis  ,  narrationem  dico ,  obscura  est  quam 
ceterae  ;  quia,  si  quo  alio  in  loco  est  dictum  quid  obscu- 
riusautfalsum,tantum  id  perit,quodita  dictum  est;narratio 
falsa  totam  orationem  corrumpit  (1) »...  Tulliusigitur  quasi 
invitusad  facta  paulum  mutanda  aut  ad  res  quasdam  abs- 
condendas  nimiumve  laudandas,  quodam  modo  incitaba- 
tur  :  id  sane  dicere  possumus  quin  principi  romanorum 
oratorum  injuriam  afferre  videamur.  Augustinus  contra, 
omni  perturbatione  animi  atque  omni  prava  propensione 
vacans  ,  plausus  et  divitias  ct  honores  et  ca  omnia,  quae 
exlra  veritatem  sunt  ,  contcmnebat  atque  facta  tantum  et 
mentes  audientium  introspiciebat.  Itaque  in  hac  re  Tullio 
causidicorum  callidissimo  piissimum  Monicaj  filium,  sino 
ulla  dubitatione,  pra)fero. 

(1)  De  Oratore,  libri  II,  caput  lzzx. 

t)einde  Augustinum,  dum  cives  Hipponenses  compel- 
labat  ,  quam  maxima  familiaritate  usum  fuisse  manifes- 
tum  est.  Non  tamen  a  Tuliio  plebem  omnino  neglectam fuis- 
se  existimo  ;  sed  suas  proprias  res  curabat  ille  ditissimi 
Attici  amicus,  et  optimatum  cupiditates  mulcebat,  et  divi- 
tias  aeque  ac  verborum  elegantiam  captabat.  Sed  contra, 
quam  gratuito  amore,  quanta  animi  excelsitate,  quanta 
suavitate,  Hipponensis  episcopus  pauperibus  se  totum 
dedebat  !  «  Operae  pretium  est  animadvertere,  aiebat, 
«  quomodo,  quanquam  et  superiores  velint  se  ab  inferio- 
«  ribusdiligi,  eorumque  in  se  studioso  delectenlur  obse- 
«  quio,  et  quanto  magis  id  senserint,  tanto  magis  eos  dili- 
«  gant,  tamen  quanto  ardore  exardescat  inferior  cum  a 
«  superiorese  diligi  senserit.  Ibi  enim  gratior  amor  est, 
«  ubi  non  gestuat  indigentiae  siccitate,  sed  ubertate  benefi- 
«  centiae  profluit.  Ille  namque  amor  ex  miseria  est,  iste 
«  ex  misericordia.  Jam  vero,  si  etiam  se  amari  posse  a 
«  superiore  desperabat  inferior,  ineffabiliter  commovebi- 
«  tur  in  amorem,  si  ultro  ille  fuerit  dignatus  ostendere 
«  quantum  diligat  eum  qui  nequaquam  sibi  tantum  bonum 
«  promittere  auderet.  Quidautem  superius  Deo  judicante, 
«  et  quid  desperatius  liomine  peccante  ?  qui  se  tanto 
«  magis  tuendum  et  subjugandum  superbis  potestatibus 
«  addixerat  quae  beatificare  non  possunt,  quanto  magis 
«  desperaverat  posse  sui  curam  geri  ab  ea  potestate  quse 
«  non  malitia  sublimis  esse  vult,  sed  bonitate  sublimis 
«  est(l)».  Atqui  in  narratione,  potius  quam  in  ceteris 
orationis  partibus  et  in  ceteris  dicendi  generibus,  requi- 
ritur  illa  popularis  incitatio,  quae  e  vero  amore  nas- 
citur.  Etenim  orationes  aut  tragoediae  aut  lyrica  carmina, 
quae  plebem  magnopere  delectanl,    maxiraam   dissimili- 

(1)  De   catechiz.  Rudibus,  pars  i»,  7. 

tudinem  habent  ab  orationibus ,  tragcediis  et  lyricis 
canninibus,  qute  a  delicatis  scriptoribus  ad  doctos  opti- 
matcsque  accommodata  sunt.  Narrationum  vero  et  fabula- 
rum  oplimi  prosclarissimique  auctores  multa,  ne  dicam 
omnia,  a  plebis  moribus,  carminibus,  pielate  sumunt.  In- 
de  fit,  ut  Augustinus  cura  delectandorum  simul  et  eru- 
diendorum  pauperum  continuo  sollicitatus,  novam,  pecu- 
liarem  et  plebi  acceptissimam,  et  eam  quae  litteratorum 
Tirorum  admirationem  commoveat ,  narrandi  formam 
finxerit. 

Cur  tandemHipponensem  episcopum  aeque  ac  Tullium 
narratorum  ducem  et  quasi  magistrum  eligam,  sine  ulla 
dubitatione  fateor.  Haud  multum  a  populo,  queni  erudie- 
bat  Augustinus,aut  abipso  Augustino,omnes  nunc,  indocti 
aut  docti,  consuetudine  differimus.  In  nostro  quidem 
Doctore  non  aegre  reperias  illam  peculiarem  animi  molli- 
tudinem,  hoc  novum  perturbationum  cupiditatumque  ge- 
nus,  quae  recentissimi  nostri  scriptores  oratione  expri- 
munt.  Eum  profecto  quasi  fratrem  nostrum  et  unum  de 
multis  qui  nunc  sunt  et  dulcissimum  amicum  ac  nostra- 
rum  animarum  medicum  esse  existimes.  vVt  contra,  mini- 
mam  similitudinem  pra^bemus  illorum  optimatum  Roma- 
norum,  qui  reipublicae  gubernacula  atrociter  tractabant. 
Quamvis  enim  Tullius  res  geslas  a  Romanis  civibus  per- 
fecta  arte  narret,  a  nobis  disjunctus  nimio  intervallo  loco- 
rum,  temporum,  morum  haberi  polest,  immo  nonnullam 
satietatem  lectoribus  recentioribus  aliquando  facit. 

Quas  ob  causas,  si  ad  artem  tanlum  animum  attcndamus, 
TuUium  Augustino  longc  praostare  ccrtumest.  Hipponen- 
sis  autem  episcopus  nobis  res  gratissimas  utilissimasque 
et  recentibus  moribus  aptissimas  narrat,  nos  oplimoc  cas- 
lissimaeque  voluptatis  illccebris  mulcct^  simulquc  altis- 
simam  doctrinam  cruditos   docct  atquc  sacris  oratoribus 

certam  rationem  miscendarum  narrationum  sermonibus 
manifestam  facit.  Quod  si  multitudo  lectorum  magis  ac 
magis  ad  nostrum  Doctorem  noscendum  duceretur,  in 
laudandis  Tullianis  narrationibus  certo  perseveraret,  sed 
fortasse  eas  nonnunquam  relinqueret  ut  saepius  in  Au- 
gustinum  narrantem  incumberet. 

Nunc  sane  animo  lectorum  quidam  praeclari  viri  quasi 
necessario  occurrent.  Demosthenem,  ut  exemplis  utar,  aut 
Meldensem  episcopum  dico,  aut  nonnullos  e  recentissimis 
nostris  oratoribus  qui  narrationescomposuerunt.  Sed  prae- 
terquam  quod  Augustinum  cum  omnibus  oratoribus  con- 
ferre  mihi  non  licet,  eadem  aut  saltem  fere  eadem  iterum 
atque  iterum  dicenda  esse  non  censeo.  Cur  Meldensem 
episcopum  de  eorum  numero  non  excerpam,  haud  miran- 
dum  est.  Etenim  non  aliter  ac  polilissimi  et  peritissimi  ex 
antiquis  scriptoribus  consensioni  omnium  partium  oran- 
do  studet  et,  quanquam  in  perpoliendo  stilo  tempus  non 
consumit,  artem  tamen  bene  dicendi  plane  notam  habet 
et  vitat  illa  minima  vitia,  quae  Augustino  quasi  dedecori 
sunt.  Quin  etiam,  veluti  epicus  poeta,  praelia  narral,  aut 
similis  lyricorum  carminum  auctoribus  urbem  superbam 
quae  medium  mare  regebat  atque  hostes  a  Gallia  supera- 
tos,  sacrorum  prophetarum  ratione,  commemorat.  Sunt  in 
ejus  narrationibus  omnes  virtutes,  quas  et  apud  Tullium 
et  apud  Augustinum  reperias.  Attamen  Hipponensisepis- 
copus  Meldensem  episcopum,  quadam  ex  parte,  superat; 
illam  designari  volo  eximiam  animi  mollitudinem,  qua 
Augustinus  Hipponenses  aut  Carthaginienses  cives  flecte- 
bat  atque  etiam  nunc  lectores  omnes  delectat.  Itaque 
quamdam  narrationem  e  sermonibns  sumptam  proferam, 
quae  aliam  narrationem  a  Meldensi  episcopo  celeberri- 
mae  orationi  insertam  in  memoriam  revocat  :  «  Gallina 
«  evangelica.  Nemo  vos  murmurando  avertat  ab  exspec- 
«  tatione   futurorum.  Omnes  qui  propter  islas  adversita 

«  tes  blasphemant  Ghristum  nostrum,  cauda  scorpionis 
«  sunl.  Nos  ovum  nostrum  sub  alis  illius  gallinae  pona- 
«  mus  evangelicac,  quao  clamat :  Jerusalem,  Jerusalem, 
«  ilii  falsae  et  perditae,  quoties  volui  colligere  filios  tuos, 
«  tanquam  gallina  puilos  suos  et  noluisti  ?  Non  nobis  di- 
«  catur,  Quoties  volui,  et  noluisti  ?  llla  enim  gallina 
0  divina  sapieutia  est ;  sed  assumpsit  carnem  ut  pullis  con- 
«  grueret.  Videtegallinam  hispidam  plumis,dimissis  alis, 
«  voce  fracta,  et  quassa,  et  lassa,  et  languida,  congruere 
«  parvulis  suis.  Ovum  ergo  nostrum,  id  est,  spem  nostram 
«  sub  alis  illius  gallinae  ponamus  (1)  ». 

Laudent  rhetores  illam  summam  artem,  qua  Meldensis 
episcopus  insignis  mulieris  errores  culpasque  oratione 
expriniit  atque  evangelicam  doctrinam  coram  delicatis- 
simis  auditoribus  verbis  explanat  ;  ego  quidem  oratori 
Gallico  Latinum  narratorem  antepono.  Etenim,  quamvis 
Meldensem  episcopum  evangelicae  narrationis  non  pu- 
deat ,  eum  tamen  optimatum  Gallicorum  pravae  verecun- 
diae  paulum  inservire  contendas.  Augustinum  contra 
humillima,  scd  gratissima  comparatio,  qua  Ghristus  usus 
est ,  magnopere  delectat.  Itaque  eam  dicendo  verbis 
amplificat,  et  quasi  pia  audacia  humiliorem  facit  ,  ita  ut 
immensam  divinamque  Ghristi  suavitatem  sibi  assumpsisse 
videatur. 

Ne  autem  haec  verba  litterati  viri,  qui  maximis  laudi- 
bus  Meldenscm  episcopum  extollunt,  mihi  vitio  vertant. 
Namquc  Hipponensem  cpiscopum  tanquam  suum  du- 
cem  et  magistrum  ipse  habebat  et  se  illi  inferiorem  esse 
libentissimc  profitcbatur,  neque  tamen  illam  animi  mol- 
litudinem,  de  qua  saepissime  jam  diximus,  forlasse  magni 
momenti  faciebat. 

(i)  Strm,  CV,  cap.  riii. 


CONCLUSIO 


Nunc,  ut  perspicuum  sit  illud,  quodcumque  hac  nostra 
opera  consecuti  sumus,  paucis,  antequam  finem  scri- 
bendi  faciamus,  concludendum  videtur  quid  de  narra- 
tionibus  Sancti  Augustini  sit  sentiendum  et  quantam  utili- 
tatemex  eis  percipere  possimus. 

Atque  ut   omnia  jam   dicta  quasi  in    unum   cogamus, 
Augustinus  suis  Sermonibus  multas  narrationes  miscuit, 
sive  quod  dilectissimos  suos  magistros  ,  Platonem,  Ver- 
gilium,   Tullium  imitatus   est  ,    sive   quod  rebus   gestis 
explicandis     vehementer   deleclabatur  ,      sive    quod    in 
artem  coram  omnibus  viris ,   praesertimque  coram  plebe 
orandi  diu  incubuerat.  H^e  narrationes  in  historia  sacra, 
aut   in  vita    morteque  sanclorum    et   martyrum  ,  aut   in 
moribus   Ghristianorum    fere   omnes  versantur.    Deinde 
introspicere  conati    sumus  qua  arte  Hipponensis  episco- 
pus  facta  exposuerit  atque   multas   egregiasque  virtutes 
quae  apud  Tullium  aut  Thucydidem  aul  Sallustium    aut 
Tacitum  nitent,  in  Sennonibus  non  reperiri  sincera  mente 
declaravimus.  Ex  alia  autem    parte,   quam   praeclare  Au- 
gustinus   rebus    gestis    utitur,  ut    auditorcs    doctrinam 
chrislianam  doceat,  quanta    solcrtia  artcm  comicorum  aut 
tragicorum  imitatur,   quam   suavi   misericordia  pauper- 
rimam   ignaramque   plebem  ab  anliquis   plerumquc  ne- 
glectam   ad  Deum  erigit,   quam   grata  varietatc  austeras 
oratioues  brevibus  narrationibus  distiuguit  I  Eas  ob  cau* 

sas  narrationes,  quae  sunt  in  Sermonibus  Sancti  Augus- 
tini,  cum  celeberrimis  illis  narrationibus,  quas  gram- 
matici  et  rhetores  gloriae  vertunt  TuUio  ,  comparare 
ausi  sumus.  His  autem  continuis  argumentis,  quae  ila 
attulimus,  id  unum  ostendere  animo  cogitavimus,  Au- 
gustinum  gratissimas  composuisse  digressiones,  quae 
seorsum  a  ceteris  orationis  partibus  considerari  pos- 
sint.   Restat  ut  inde  triplicem  rationem  concludamus. 

Primum  nostri  Doctoris  sermones  omnes  perlegenti 
sane  apparet  maximum  principium  in  quo  tolum  meum 
opusculum  quasi  pouitur.  Scilicet  narrationes,  quas  in 
Hipponensis  episcopi  orationibus  reperimus,  neque  ne- 
gligi  neque  omitti  possunt  ab  iis,  qui  litteris  latinis  stu- 
dent,  propterea  quod  magnam  et  peculiarem  notam  Ser- 
moniim  efficiunt.  Litterati  quidem  viri  qui  nunc  sunt  lon- 
gum  saepissimeque  disputant  de  orationibus,  quas  anliqui 
historici  scriptores  suis  Annalibus  miscuerunt,  nedumeas 
contemnant  aut  silentio  prseterire  videantur.  Ita  quidem, 
in  litterarum  latinarum  historia,  Sancti  Augustini  nar- 
rationes  maximi  momenti  sunt.  Quod  citius  mente  com- 
prehendes  ,  si  quoddam  verbum  notissimum  memoria 
repetas,  quod  praeclarissimus  e  nostris  fabularum  auc- 
toribus  olim  protulit  (1).  Fabulae  enim  et  narrationes 
quanquam  pueris  praecipue  conveniunt,  viros  tamen  ma- 
turos  etdoctos,  ipsosque  senes  delectant.  Praeterea  pleri- 
que  sermonum  auctores,  altissimas  difficillimasque  res 
verbis  explanantes,  auditoribus  mobilibus  tae<lium  aflPe- 
runt  :  «  Saepe  enim  fit  ut  qui  primo  libenter  audiebat, 
«  vel  audiendo  vel  stando  fatigatus  ,  non  jam  laudans, 
«  sed  oscitans  labia  diducat  et  se  abire  velle  etiam 
«  invitus  ostendat.  Quod  ubi   senserimus,  aut  renovare 


(1)  Gallicarum  fabularum  notistimum  auctorem  dico  (Sl   Pejiu-d'Ane 
m'etait  conte,  etc.) 


—  65  — 

«  oporlet  ejus  animuni,  dicendo  aliquid  honesta  hila- 
«  ritate  conditum  el  aptum  rei  quae  agitur,  vel  aliquid 
«  valde  mirandum  et  stupcndum,  vel  etiam  dolendum 
«  atque  plangendum  ;  et  magis  de  ipso,  ut  propria  cura 
«  punctus  evigilet  ,  quod  tamen  non  ofFendat  ejus  vere- 
«  cundiam  asperitate  aliqua  ,  sed  potius  familiaritate 
«  conciliet  (1).  » 

Deinde  est  eorum  virorum,  qui,  non  de  litteris,  sed  de 
historia  gentium  aut  de  moribus  praecipue  cogitant ,  ad 
narrationes  Augustini  animum  attendere.  Omnes  enim 
sciunt  in  plerisque  optimorum  auctorum  operibus  atque 
in  orationibus  multa  esse  indicia,  quae  scriptorum  histo- 
ricorum  scientiae  inserviant.  Qui  igitur  Augustini  ser- 
monibus,  scriptorum  historicorum  modo,  studere  cupe- 
rent,  ii,  ni  fallor,  reliclis  fere  omnibus  orationispartibus, 
nonnisi  in  narrationes  jure  incumberent.  Hic  enim  noster 
Doctor  tota  instituta  in  quibus,  ut  ita  dicam  ,  Ecclesia 
Christi  ponebatur  ,  verbis  explicat  atque  mores  populi 
Christiani  ,  scientiam  clericorum ,  sacrarum  virginum 
praelia  ,  plebis  pravas  religiones,  pauperum  hominum 
cupiditates  ,  Carthaginiensium  aut  Hipponensiumcivium 
vitia  quasi  oculis  nostris  proponit.  Itaque  in  has  narra- 
tiones  id,  quod  de  historia  tota  Augustinus  quadam  die 
pronuntiavit,  paulum  mutatum  conferam  :  «  Quidquid  de 
«  ordine  temporum  transactorum  indicat  ea,  quae  appella- 
«  tur  historia,  plurimum  nos  adjuvat...  etiam  si  proeter 
«  Ecclesiam  puerili  eruditione  discatur  (2).  » 

t)enique  Augustinus  quoddam  genus  narrandi  simul  et 
orandi  finxit,  quod  si  litterati  viri  altento  animo  intuean- 
tur,  et  novum  et  cum  recentibus  Christianarum  gentium 

(1)  De  catechiz.  Rudibus,  pars  I,  19. 

(2)  De  Doctrina  christiana,  lib.  II,  cap.  xxviii. 

moribus  omnino  congruum  esse  fatebuntur.  Antiqui 
enim  oratores  tum  Graeci  tum  Romani,  quamvis  saepius 
vocem  plebs  usurpent  ,  de  more  tamen  adhibent  quam- 
dam  dicendi  formam,  quae  politis  tantum  doctisque  viris 
placet.  Princeps  ex  omnibus  peritis  oratoribus  noster 
Augustinus  oratoriis  virtutibus  utitur,  ita  ut  narrationes 
evolvendo,  pauperes  rudesque  civitatis  Hipponensis  in- 
colas  altissimam  doctrinam  doceat.  Augustinus  igitur, 
dum  coram  ignaris  auditoribus  orat  ,  semper  dignus  est 
qui  nos  omnes  admiratione  percellat;  suavior  autem  est 
et  pulchrior  et  is  qui  majorem  misericordiam  commo- 
veat,  quotiescumque  ,  veluti  dulcissimus  pater,  suisfiliis 
res  olim  gestas  aut  pias  fabulas  narrat, 

Notemusquoque  hanc  nostri  Doctoris  artem  discrepare 
cum  illa  arte,  quae  apud  antiquos  oratores  aut  historicos 
scriptores  vigebat.  Hi  enim,  cum  faclis  narrandis  totos  se 
dederent,  tantum  se  ipsos,  aut  ipsa  facta,  aut  audientium 
mentes  intuebantur.  Quarum  omnium  rerum  tractanda- 
rum  optimam  rationem  Augustinus  nec  ignorat,  nec  sper- 
nit,  sed  eam  ad  theologiam,  ad  lyrica  carmina,  aut  ad  im- 
mensum  el  quasi  divinum  amorem  accommodat.Quapropter 
suam  sententiam  non  verbis  amplificat,  ut  in  factis  nar- 
randis  immoretur,  sed  eis  utitur  ut  sine  uUa  intermis- 
sione  ad  Deum  viventem  ,  optimum,  potentissimum  et 
pulcherrimum  ascendat.  Ipsum  quidem  audiamus  :  «  Et 
«  adhuc  ascendebamus  interius,  cogitando  et  loquendo, 
«  et  mirando  operatua,  et  venimus  in  mentes  nostras,  et 
«  transcendimus  eas,  ut  attingeremus  regionemubertatis 
«  indeficientis,  ubi  pascis  Israel  in  aeternum  veritatis 
«  pabulo  ;  et  ubi  vita  sapientia  est,  per  quam  fiunt  omnia 
«  ista  et  quae  fueruntet  quae  futura  sunt(l).))  Unde  sequi- 

(1)  Confessiones,  1.  I,  cap.  x. 

tur  ul  noslor  piissimus  et  altissimus  narrator  res  narran- 
das  «  modicc  attingat,  toto  ictu  cordis  et  suspiret  et  in  Deo 
«  primitias  spiritus  relinquat.»  Inquodam  suavi  sermone 
haeo  reperimus  :  «  Lazari  et  divitis  historia.  Pauper  isle 
«  miserabiliter  fuil  infirmus  ;  nec  saltem  ipsius  tenebat 
«  sanitatem  corporis  ,  quod  est  patrimonium  pauperis. 
«  Ulcerosus  etiam  fuit,  canes  lingebant  ulcera  ejus.  Erat 
«  autem  in  illa  domo  dives  qui  induebatur  purpura  et 
«  bysso  ,  et  epulabatur  quotidie  splendide,  et  nolebat 
«  fidem  possidere  cum  paupere...  Mortui  sunt  ambo. 
«  Contigit  mori  inopem  illum  et  auferri  ab  Angelis  in 
«  sinum  Ahrahae.  Mortuus  est  dives  et  sepultus  :  et  cum 
«  apud  inferos,  utlegimus,in  tormentisesset,  levavit  ocu- 
«  los  suos  a  ionge  et  vidit  pauperem  in  sinu  Abrahae,  quem 
«  contempsit  ante  januam  suam.  Non  cum  illo  potuit  ha- 
«  bere  communem  requiem,  cumquo  fidem  noluit  habere 
«  communem.  Pater,  inquit,  Abraham,  mitte  Lazarum  ut 
«  intinguat  digitum  suum  in  aquam  et  stillet  in  linguam 
«  meam  ;  quia  crucior  in  hac  flamma.  Responsum  est  : 
«  Memento  ,  fili ,  quia  percepisti  bona  tua  in  vitatua  , 
«  Lazarus  autem  mala  ;  nunc  ergo  hic  requiescit,  tu  vero 
«  torqueris...  Mitte  ergo,  inquit  dives,  Lazarum  :  ha- 
«  beo  ibi  quinque  fratres  ,  dicat  eis  quid  hic  agitur, 
«  ne  et  ipsi  vcniant  in  hunc  locum  tormentorum.  Et 
«  contra  hoc  responsum  est  :  Moysen  habent  et  pro- 
«  phetas  ;  ipsos  audiant.  Ille  qui  solebat  irridere 
«  Prophetas,  simul  utique  cum  fratribus  suis ;  credo 
«  enim,  imonon  dubito,  quia  cum  ipsis  fratribus  suis  lo- 
«  quens  de  Prophetis,  monentibus  bona,  prohibentibus 
«  mala,  terrentibus  de  tormentis  futuris  et  futura  prae- 
«  mia  promittentibus  ,  irridebat  haec  omnia,  dicens  cum 
«  fratribus  suis  :  Quae  vita  post  mortem  ?  Quae  memoria 
«  pulrcdinis  ?  Qui  sensus  cincris  (i)  ?  » 

(1)  Serm.  XLI,  4. 

Nonne  quidemillum  sanctum  narratorem,  nostrumAu- 
gustinum,  et  peritissimum  oratorem  et  pauperum  amicum 
patronumque  et  theologicum  scriptorem  esse  declarare 
possumusPDolendumest  certoejusmodi  oratorias  virtutes 
etiamnunc  quasi  ignotas  esse,  ob  eam  causam  quod  pleri- 
que  litterati  viri  orationibus  sancti  Augustini  non  aeque  ac 
orationibus  TuUii  aut  praestantissimi  e  nostris  Gallicis 
episcopis  dare  operam  solent. 

Itaque,  hoc  meo  opusculo  conatus  sum  si  possem  eru- 
ditorum  virorum  et  scriptorum,  qui  nunc  sunt,  animos 
oculosque  in  gratissimas  narrationes  convertere. 

